
Rendőrőrsparancsnok
Érdeklődő állampolgárok a jelenléti ív szerint.

A jelenléti ív a jegyzőkönyv mellékletét képezi.

Gergely Zoltán polgármester: Üdvözölte a jelenlévőket és a televízió nézőket és megnyitotta a 2012. február 09-ei közmeghallgatással egybekötött soros képviselő-testületi ülést. Megállapította, hogy a Képviselő-testület 7 fő jelenlévővel határozatképes. Drapos Béláné és Petró Géza egyéb elfoglaltságai miatt nincs jelen. Jegyzőkönyvvezetőnek Szabó Gábornét javasolta, akinek egyhangú szavazással a Képviselő-testület elfogadta személyét.  
Ezt követően napirendi pontokra tett javaslatot, melyet a testület egyhangúan elfogadott.
Javasolt napirendi pontok:

1./  Beszámoló a két ülés között végzett munkáról

2./  Az Önkormányzat 2012. évi költségvetésének megtárgyalása

3./ A közrend, közbiztonság és a közlekedésbiztonság helyzete Jászárokszálláson, különös  

     tekintettel a helyi rendőrőrs működésének kilátásaira

4./  Beszámoló a Polgárőrség tevékenységéről

5./  A köztisztviselői teljesítménykövetelmények alapját képező 2012. évi célok meghatározása

6./  Pályázati kiírás civil szervezetek támogatására

7./  Előkészítő bizottságok megválasztása a helyi és a szakmai elismerések odaítélésére 

8./  A polgármester 2012. évi szabadságolási ütemterve

9./ Egyebek
Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a napirendeket és megalkotta az alábbi határozatot:

1/2012. ( II.09.) határozat:

/Napirendi pontok elfogadásáról/

Jászárokszállás Város Önkormányzatának Képviselő-testülete a 2012. február 09-ei soros képviselő-testületi ülés napirendi pontjait egyhangúan elfogadta. 

Interpellációk
Gergely Zoltán polgármester: Szóbeli interpellációs kérdések föltételére ad lehetőséget a Képviselő-testületnek, illetve hozzá tette, hogy mivel ez közmeghallgatás, így a jelenlévő hallgatóság is bármelyik napirendi ponthoz hozzá szólhat. Kérdezte a jegyző asszonyt, hogy írásbeli interpellációs kérdések érkeztek-e.
Dr. Gábris Emese jegyző: Írásbeli interpellációs kérdések nem érkeztek.
Dr. Olajos Gyula képviselő: Elmondta, hogy január 27-én zárult a sikeres programnak bizonyult mammográfiai szűrés. Kiemelkedő létszámban jelentek meg a behívott lakosok, 60% fölötti volt a látogatottság. Megköszönte a lehetőséget az Önkormányzatnak, hogy biztosította a vizsgálat ingyenességét. Továbbá köszönetet mondott a szervezőknek, Csőke Istvánnénak és Horváth Józsefnének. Megkérdezte, mennyivel járult hozzá az Önkormányzat ehhez a programhoz. Kérte a polgármester urat, hogy mondja el, milyen a város anyagi helyzete, mert erről sok a kétes hír a településünkön.
Kovácsné Tősér Zsuzsanna képviselő: Elmondta, hogy több szülő kereste meg a játszótér melletti önkormányzati tulajdonú épület ügyében, amit nagyon sok szabadidős programra bérelnek gyerekek részére is, egész estig elhúzódóan. Viszont az épület környéke nagyon sötét, kérnék a közvilágítás megoldását valamilyen formában a jobb közbiztonság érdekében. 
Ballagó László helyi lakos: Furcsállja, hogy a sintér miért nem talál kóbor kutyát kiszállásai alkalmával, holott neki személyes tapasztalatai vannak erről. Meglátása szerint sok a kóbor kutya. Kéri a közbiztonság terén javulás felmutatását, mert rossznak tartja, hogy a gyerekeket nem lehet sehova egyedül elengedni, a szülőknek kísérgetni kell őket.
Gergely Zoltán polgármester: Újabb kérdés nem érkezett. Az interpellációs kérdéseket lezárta, majd megválaszolta azokat.

A Mamma Klinikával kapcsolatban ő is megköszönte a szervezőknek, az előkészítőknek a munkáját.  Fontosnak tartja a szűrésen való részvételt és azt, hogy erre forrásokat tudott biztosítani a város. Jászdózsa és Jászágó is ebbe a szűrésbe tartozott bele. Ő részükről nem kértek hozzájárulást, ezt is a város költségvetéséből biztosították. Az összegzése még tart, kb. 200.000,- Ft a költség, amit a város fölvállalt. Ezt örömmel tették, ha csak egy embernek sikerül az életét megmenteni, az pénzzel nem mérhető. Ezt a hagyományt továbbra is szeretnék folytatni.
Elmondta, hogy a város nincs eladósodva. A tavalyi évben teljes egészében visszafizették a 120.000.000,- Ft-os folyószámlahitelt, ennek köszönhetően hosszú évek óta először pozitív pénzkészlettel 15.000.000,- Ft-tal nyitották a 2012-es évet. A fejlesztési hiteleiknél azok vannak 15-20 éves kifutással, amelyeket a szennyvíztisztítóra és az útépítésre vettek fel. A nagyságrendje 523 692 000,- Ft forint. Összesen ennyi hitele van a városnak. Egy lakosra 64.000,- Ft hitelállomány jut. Ez hosszú lejáratú hitel, nagyon jó kondíciókkal. Olyan elosztással, hogy a következő évtől 42.000.000,- Ft a kötelezettség a törlesztésre. Ez a törlesztés az éves költségvetés pár százaléka. Örömmel konstatálta, hogy az elmúlt másfél évben jelentősen sikerült lefaragni a hitelből. Ez köszönhető annak, hogy a testület együttműködő, illetve nem vállaltak olyan kötelezettséget, amelyik utána olyan produktumot hozott volna létre, amit nem tudtak volna fenntartani. Minden beruházást átgondolnak, hosszú távra tervezik és számolják ki, hogy annak fenntartási költsége beleférjen a költségvetésbe. A város anyagi helyzete szilárd. Tartalékkeret is van a költségvetés tervezetben. A működési kiadások nem mínuszosak. A bevételek fedezik a működési kiadásokat, még tartalékkeretet is tudnak képezni. A fejlesztésekre most is van hitelfelvétel tervezve, ha a fejlesztés megvalósul. Fontos a felelősségteljes gazdálkodás az adófizetők pénzével.

A Széchenyi utca világításával kapcsolatban mozgásérzékelő lámpa elhelyezését látja megoldásnak.

A kóbor kutyák kapcsán hozzátette azt is, hogy egy kutya befogása és elszállítása 16.000,- Ft-ba kerül, így a gyepmesternek is érdeke, hogy minél több kutyát fogjon be. Számtalan alkalommal jött már ki a gyepmester, de legutóbb is csak két kutyát sikerült befogni.  A gyepmester a Műszaki Iroda dolgozója, Bordás Péter kíséri el, de Ballagó úrnak felajánlotta, hogy a következő alaklommal kísérje el a sintért a befogásra, legyen segítségére.
Kérte, hogy a közbiztonságra vonatkozó interpellációs kérdésre a közrend, közbiztonság és a közlekedésbiztonság helyzete Jászárokszálláson című napirendi pontnál térjenek vissza.

Szavazásra bocsátotta az interpellációs kérdésekre adott válaszokat. Megállapította, hogy a Képviselő-testület egyhangúan elfogadta az adott válaszokat és megalkotta az alábbi határozatot:

2/2012.(II.09.) határozat:

/Interpellációkra adott válaszok/

Jászárokszállás Város Önkormányzatának Képviselő-testülete egyhangúlag elfogadta az interpellációkra adott válaszokat.
1. napirend: Beszámoló a két ülés között végzett munkáról
Gergely Zoltán polgármester: Ismertette a 2011. december 08-ai és a 2012. február 09-ei soros képviselő-testületi ülések között eltelt időszakban végzett munkájáról szóló beszámoló fontosabb pontjait.
A két ülés között végzett munkáról szóló beszámoló a jegyzőkönyv mellékletét képezi.

Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a két ülés közben végzett munkáról szóló beszámolót és megalkotta az alábbi határozatot:

3/2012.(II.09.) határozat:

/Beszámoló a két ülés között végzett munkáról/

Jászárokszállás Város Önkormányzatának Képviselő-testülete a két ülés között végzett munkáról szóló beszámolót elfogadta.

2. napirend: Az Önkormányzat 2012. évi költségvetésének megtárgyalása
Gergely Zoltán polgármester: Az Önkormányzat bevételei nem egyenletesen érkeznek. Vannak benne bevételi csúcsok, és vannak benne időszakok, amikor nincs önkormányzati bevétel. Elmondható, hogy a kiadások viszonylagosan állandóak. Ebből következik, hogy vannak időszakok, amikor a likviditás csak a hitelkeret igénybevételével biztosítható. Ennek a lehetőségét meg kell teremteni. Ez egy keretet jelent, csak akkor kerül fölvételre, ha ténylegesen számlát kell fizetni. Készpénzben nem kerül az Önkormányzat számlájára. A jelenlegi szerződés 270.000.000,- Ft-os hitelkeretre szól. Ez 2012. június 30-án jár le. A második félévre új szerződést kell kötni, ami december 31-ig szólhat, ugyanis január elsejétől szigorodtak a törvények ezzel kapcsolatban is. 
Az alkalmazottak létszáma az előző évhez képest 9,5 fővel csökkent. Így a közalkalmazotti létszám 219 fő. Továbbra is fönntartják azt a helyi intézkedésüket, hogy a nyugdíjba vonuló kollégák helyett nem vesznek fel senkit, belső átcsoportosításokkal, munka elosztással kell őket pótolni.

A 2012.évi költségvetés főösszege 1 milliárd 919.960,- Ft, felújításra, felhalmozásra 417.000.000,- Ft-ot, működtetésre pedig közel 1,5 milliárd Ft-ot terveztek be. Bevételek között első helyen szerepel a helyi adó 508.486.000,- Ft értékben, amin belül az iparűzési adó teszi ki a legnagyobb tételt, közel 400 millió forintot. Az Ipari Park vezetőivel történt egyeztetés alapján reálisan tervezhető ez az összeg. Az évközi devizamozgásokat viszont kockázati tényezőként kell figyelembe venni. A város nincs eladósodva, kötvényt nem bocsátottak ki, hosszúlejáratú fejlesztési hiteleket tudják törleszteni. A napi kiadásokra nagyon oda kell figyelni. A beszerzéseknél több ajánlatot kell kérni, keresve a költségtakarékos forrásokat. Helyi termelőket, vállalkozókat ugyanolyan árajánlat esetén előnyben kell részesíteni. Komoly kockázati tényező az energiaárak alakulása, emelkedése. Ezekre fokozottabban oda kell figyelni, figyelemmel kell kísérni az energetikai pályázatokat és meg kell pályázni, ha lehetséges. Jelentős feladatként kell számolni a 2012. évben a járások kialakításával kapcsolatos munkákkal, az általános iskola, gimnázium állami kezelésbe vételének előkészítésével és a Víziközmű víz, csatorna része működtetésének átadásával. Ezeknek az intézkedéseknek pénzügyi vonzata még nem ismeretes, végrehajtási utasítások megjelenése után tudnak ezzel számolni.  Egyelőre az sem ismeretes, hogy ezek a költségek a városi vagy az országos költségvetésben jelennek meg. A költségvetésben szereplő működtetési és fejlesztési bevételek és kiadások összeállításával célunk egy intézményeit gazdaságosan, de magas színvonalon működtető, minden lehetséges fejlesztési lehetőséget kihasználó a város fejlődését elősegítő és a település lakóinak komfortérzetét, kötődését és ingatlanvagyonának értékét növelő terv elkészítése volt. Nem terveznek elbocsájtásokat és intézmény összevonást. A Dobó úti óvodacentrum elkészülésével a Gyóni úti óvoda áthelyezésre kerül, s így remélhetőleg a Lehel úti óvodacentrummal közösen el tudják látni a várost. Így ezekkel a fejlesztésekkel meg tudnak felelni a 2014-től életbelépő törvénynek. A kötelező óvodába járáshoz a feltételek biztosítottak lesznek. Jelenleg is felvételt nyer minden óvodába járni szándékozó gyermek. Ugyanígy a 28 férőhellyel rendelkező bölcsödébe is várják és fogadják a gyerekeket. 

A köztisztviselőknél, közalkalmazottaknál is, béremelkedés harmadik éve nincs, megszűnt a 13. havi fizetés. Örömhír, hogy a testület egyhangú döntésének köszönhetően az önkormányzat a Cafetéria-rendszert tovább tudja működtetni. A Cafetária-szabályzat átdolgozásra került, mivel a juttatások elemei megváltoztak. A köztisztviselők 200.000,- Ft-ot, a közalkalmazottak 155.000,- Ft-ot kapnak  a 2012. évben, amelyből adózni kell. Meggyőződése, hogy olyan alkalmazottakkal lehet jó munkát és jó eredményt elérni, akik meg vannak becsülve.
Szabóné Hegedűs Zsuzsanna pénzügyi irodavezető: A 2012.évi költségvetés egy új szerkezetben készült el. Erre azért volt szükség, mert 2011.december 31-ig a hatályos jogszabályok értelmében a helyi önkormányzat költségvetése összevontan tartalmazta az önkormányzat és az önkormányzati hivatal, valamint a hozzárendelt nemzetiségi önkormányzat költségvetését. 2011.év végén elfogadták az új államháztartási törvényt. Ennek függvényében 2012-ben külön elemi költségvetés készül a helyi és nemzetiségi önkormányzatokra. Tehát ez a költségvetés már nem tartalmazza a nemzetiségi önkormányzat költségvetését. Továbbá látható az anyagból, hogy külön-külön tartalmazza a költségvetési szerveknek a költségvetését is. A beszámolót is ugyanilyen tartalommal kell majd elfogadni. A költségvetési szerveknek bankszámlát kellett nyitni, adószámot kellett kérni, ami a mai napig is folyamatban van. 
Felolvasta a 2012.évi költségvetésről készült könyvvizsgálói jelentés záradék részét.

Gergely Béláné Pénzügyi és Városfejlesztési Bizottság elnök-helyettese: Az összevont bizottsági ülésen a 2012.évi költségvetési tervezetet alaposan megvitatták, áttárgyalták. Összességében megállapítható, hogy a 2012.évi költségvetési terv összhangban van a koncepcióval. Sőt még az ott meghatározottaktól többet is felvállal. A tervben szerepel a Lehel úti óvoda ablakcseréje, abban az esetben, ha az Önkormányzatnak sikerül pályázatot nyerni.  Az Önkormányzat 2 milliárd forinttal gazdálkodik, ennyi a város költségvetése. Az a tapasztalata, hogy a szokásoknak megfelelő szigorral készült a 2012.évi költségvetés. Ezt intézményvezetői egyeztetések előzték meg. Az Önkormányzat jól gazdálkodott, hitele alacsony. Az Önkormányzat 2012.évben is folytatja azt a szándékot, hogy támogatás elnyerésével kívánja a nagy beruházásokat megvalósítani. Ebben az évben a saját 112.203.000,- Ft mellett 620.200.000,- Ft állami vagy EU-s támogatásra pályázik az Önkormányzat. Bízik a pályázat sikerében és megvalósításában. Az elnyert támogatást az Önkormányzat utólag kapja meg, így azt meg kell előlegezni, annak összegét hitelből tudja biztosítani. Ez nem kis kamatterhet jelent, általában egy évet kell várni ezeknek a pénzeknek a számlára érkezésére. Ezek kamatköltségét is ki kell gazdálkodnia az Önkormányzatnak, mert ezt a költséget nem lehet a pályázati költségek közé beépíteni. Az utóbbi időben nagyon megszigorították a hitelképesség vizsgálatát. Épp ezért, ha egy pénzintézet a hitelt megadja, akkor a lakosságnak nem kell aggódnia, mert a pénzintézet érdeke az, hogy olyan hitelt helyezzen ki, ami meg is térül számára.  Egy eladósodott önkormányzatnak nem is ítélnék meg.
A terv tartalmazza azt, hogy minden önkormányzat adóerőképességét vizsgálják és azoktól az önkormányzatoktól, ahol az előre meghatározott szisztéma szerint kiszámolt adóerőképesség magasabb, mint az elvárt, attól az önkormányzattól elvonnak., amelyiknek  alacsonyabb, annak támogatást adnak. Megkérdezte, hogy város esetében mire lehet számítani.

Az elmúlt évben döntött a Képviselő-testület arról, hogy az ápolási jogosultságok kerüljenek fölülvizsgálatra. Kérdése arra vonatkozik, hogy ezek a vizsgálatok hogyan végződtek, lett-e ebből az Önkormányzatnak megtakarítása. 

A számszaki kimutatásoknál felfedezhető, hogy minden intézménynél 2012-re a bérekkel, dologi kiadásokkal szoros, feszes gazdálkodás folyik. Kivételt képez ez alól a Víziközmű, ahol a személyi juttatásoknál 45%-os emelkedést tervez a 2012-es költségvetési terv és az Apartmanház, ahol 60%-os személyi juttatásnövekedést terveznek. Kérdezte, miből adódik a bérnövekmény.

Érdeklődött, hogy a strandfürdővel kapcsolatos pályázat készen van-e már, vagy még csak a tervek között szerepel.

Összességében úgy ítélte meg, hogy az Önkormányzat költségvetése körültekintő és megnyugtató, stabil. A Pénzügyi és Városfejlesztési Bizottság elfogadja a tervet és elfogadásra javasolja a Képviselő-testületnek.
Kovácsné Tősér Zsuzsanna Egészségügyi, Szociális és Családvédelmi Bizottság elnöke: 
Január 27-én civil fórumot tartottak, ahol a civil szervezetek vezetőivel megvitatták a költségvetés tervezetet. Ott javaslatok, észrevételek hangzottak el, amik beépítésre kerültek. Nagy előnye a tervezetnek, hogy nem került létszámleépítésre sor és a Cafetéria-rendszert továbbra is működtetik. Örömének adott hangot, hogy sikerült a Családsegítő és Gyermekjóléti Szolgálatot városunkban tartani.

A civil szervezetek támogatása változatlan maradt. Összesen 1.000.000,- Ft-tal támogat a város. Elhangzott kérésként, hogy ha mód lesz rá, akkor a Szent Vince úti salakos iskolaudvar helyzetét rendezni kell. A Bizottság elfogadta a tervet és elfogadásra javasolja a Képviselő-testületnek.
Csomor János Oktatási, Sport és Ügyrendi Bizottság elnöke: A közös bizottsági ülésnek köszönhetően az előtte szóló bizottsági kollégák által elmondottakat csak meg tudja erősíteni. Nagy értéke volt az elmúlt évnek, hogy a likvidhitelt sikerült teljes egészében visszafizetni. Megerősítést nyert a fejlesztési hiteleink kapcsán, hogy olyan fejlesztéseket sikerült megvalósítani, amit a lakosság is kért, a város javát szolgálja. Elégedetten állapította meg, hogy a visszafizetések az ütemezésnek megfelelően zajlottak, illetve zajlanak.
Az oktatási intézmények kapcsán elmondta az egyeztető megbeszélések során sikerült lefektetni az alapokat, hogy a működés zökkenőmentes legyen. Az elmúlt évben az általános iskolára közel 10 millió Ft-ot tudtak fejlesztésre, felújításra fordítani. A Kossuth úti óvoda átkerült a Lehel útra, ahol az intézmény belső tere teljesen megújult, a tetőszerkezeten jelentős karbantartási, felújítási munkálatokat végeztek. Az udvart kibővítették, fásították, új játékokkal látták el. Örömmel mondta el, hogy az oktatási intézmények mindig megkapták az Önkormányzat támogatását, akár az önrész vonatkozásában is. Ebben az évben lesz egy önrész befizetése nélküli könyvtári infrastruktúrát fejlesztő pályázat, amit szeretnének megpályázni. Nagy értéke a költségvetésnek a létszámgazdálkodás. Elégedetten látja, hogy a 9,5 fő létszámcsökkenés nem okozott feszültségeket, de természetesen a kollégáknak ez többletmunkát jelent. Vannak még bizonytalanságok az iskolák terén és a járások kialakításával kapcsolatban, de reményei szerint ezek a második félévre megszűnnek. Nyilván ezek befolyásolhatják az elkövetkező létszámgazdálkodást. Ezekből adódóan nagyon körültekintően kell tervezni. Erősségének tartja a költségvetésnek, hogy mind a zeneiskolai, mind az étkeztetés terén fontosnak tartják a díjak megfizethetőségét.  Sajnos a gyerekek több mint 50%-a gyermekvédelmi támogatásban részesül, ők így térítés nélkül étkeznek. Az állami normatíva mellett az Iskolakonyha jelentős támogatásával segíti az Önkormányzat a gyerekek jobb étkeztetését. 

Örömmel szólt arról, hogy a sport terén is tudják biztosítani a tavalyi évnek megfelelően a támogatásokat. Hosszú idő után sikerült a sportöltöző pályázati úton történő felújítása. Köszönetét fejezte ki azon helyi üzemeknek, vállalatoknak, akik a törvények változásából adódóan segítik ezt.

Megítélésük szerint a bevétel és a kiadás egyensúlyban van. Ésszerű takarékossággal, természetesen a negatív külső tényezők elkerülésével a költségvetés tervezete betartható. 

A Bizottság elfogadta a tervet és elfogadásra javasolja a Képviselő testületnek
Csőke István képviselő: Megállapította, hogy a város, a lakosság érdekeit szolgáló költségvetés készült el. A fejlesztések jelentős része az emberek közérzetét javítják, legyen szó akár a strand és buszmegálló, sportöltöző felújításról vagy útjavításról, belvízelvezetésről. Keveselte a 28 civil szervezet 1.000.000,- Ft-os támogatási összegét. Felhívta a figyelmet, hogy városunk szülöttének, Görbe Jánosnak 100 éves születési évfordulója van, s erre több civil szervezet is készülni fog és őket ebben támogatni kellene valamilyen formában. A tűzoltóság támogatásából az épületének a felújítása és a tűzcsapok cseréje folyamatban van. Reménykedik, hogy a leírtak megvalósulnak, elfogadásra javasolja a költségvetés-tervezetet.

Szerző Csaba képviselő: Fontosnak tartja, hogy a lakosság értesülést kapjon az útfelújításokról. 
Gergely Zoltán polgármester: Válaszában elmondta, hogy az adóerőképesség egy képlet alapján kerül kiszámításra. Ez évek óta bevett gyakorlat. Tulajdonképpen, ha sok az iparűzési adóból a bevétel, akkor csökken, ha kevés a bevétel, akkor növekszik az állami támogatás. Olyan mértékben azért nem csökken az állami támogatás, mint amennyire növekszik a helyi iparűzési adó. Így mindenképpen pozitívan jövünk ki belőle.

Az ápolási díjnak azt a részét szüntették meg, ami az önkormányzati keretből volt finanszírozva. Ez közel 12.000.000,- Ft volt, folyamatosan vezették ki a rendszerből. Azok a személyek, akik olyan betegeket ápoltak, akik a bizottság előtt is megjelentek, azok jelentős része továbbra is kapja a támogatást. Közel 20-an el sem mentek a bizottsági felülvizsgálatra.
A kamerarendszer kiépítésére vonatkozó Leader-pályázathoz a Polgárőrség részére az önerőt az Önkormányzat biztosítja. Ezek a kamerák a városba bejövő összes utat lefednék, illetve a városközpontba is kerülnének elhelyezésre. Ezt követően a továbbfejlesztésük már könnyebb lenne. Bízik a pályázat sikeres elnyerésében.

A Víziközmű intézménynél lévő bérnövekedés a 25 közmunkás alkalmazásából adódik. Ugyanis egy pályázat keretében közel 30.000.000,- Ft-ot nyert az Önkormányzat 25 közmunkás alkalmazására február 01-től 10 hónapon keresztül történő alkalmazásra. Ebben 8.000.000,- Ft összegű olyan tétel is szerepel, ami anyagvásárlásra is fordítható.

Az Apartmanháznál lévő 60%-bérnövekedés abból adódik, hogy 2 fő tartós betegállományban van, 2 fő dolgozó különböző okokból fel van függesztve és nekik erre az időre is jár a bérjellegű juttatás. Így az engedélyezett 13 fő helyett 17 főre kellett megtervezni a költségeket a törvény szellemében.

A strandparkolóra a Leader-programban a pályázat beadásra került, itt az önrész 12.000.000,- Ft.

A Szent Vince úti általános iskola udvarának rendbetételére és az iskola átépítésére engedélyes terv van. Ez a pályázat sajnos nem sikerült. Újabb pályázatot várnak, de az iskolák állami kézbevételével a helyzet változhat. A terveket természetesen át fogják adni, annak megvalósítása hosszú távon megoldaná a település ilyen jellegű problémáit. Az épület felújítása és egy új szárny megépítése közel 500.000.000,- Ft-os költségvetéssel bír. A nyári időszakra azért kidolgozásra kerül valamilyen technika, ami átmeneti megoldást adhat.
A civil szervezetek támogatása azért árnyaltabb. Az 1.000.000,- Ft a pályázatok keretében elnyerhető összeg. Ezen kívül 5.000.000,- Ft-ot a Sportkör, 800.000,- Ft-ot a Fut-Árok, 500.000 -500.000,- Ft-ot a rendőrség és a polgárőrség kap. A tűzoltóság 4.600.000,- Ft-ot kap, a Sportkör 6 millió Ft-ot sportöltöző felújítására. Ezeket az összegeket biztosítani tudják a költségvetésből

Az útépítés mindenkinek a szívügye. Az utóbbi 10 évben a közel 40%-os lefedettségből jelenleg 86% a szilárd burkolatú út településünkön. Természetesen továbbra is folytatni kell ezen beruházásokat, figyelve az erre irányuló pályázatok megjelenését.
Szavazásra bocsátotta a rendeletet. Megállapította, hogy a Képviselő-testület egyhangúan elfogadta az Önkormányzat 2012. évi költségvetési rendeletéről szóló javaslatot és megalkotta az alábbi rendeletet:

Jászárokszállás Város Önkormányzata Képviselő-testületének 1/2012. (II.10.) önkormányzati rendelete az önkormányzat 2012. évi költségvetéséről
A rendelet a jegyzőkönyv mellékletét képezi.
3. napirend: A közrend, közbiztonság és a közlekedésbiztonság helyzete Jászárokszálláson, különös tekintettel a helyi rendőrőrs működésének kilátásaira

Gergely Zoltán polgármester: Köszöntötte Halmai Ferenc rendőr alezredest, a Jászberényi Rendőrkapitányság vezetőjét és Jancsó Szabolcsot, a helyi rendőrőrs vezetőjét. Felkérte, ismertesse a beszámolóját.
Halmai Ferenc rendőr alezredes: Véleménye szerint a beszámolóból nehéz lenne részeket kiragadni, így azt nem kívánja ismerteti, ezért várja a lakosság és a testület kérdéseit.

Ballagó László helyi lakos: Kiegészíti az általa korábban elmondottakat. Helyesli a kamerarendszer kialakítását, ennek alkalmazásáról csak jót hallott. 
Márkus Andor helyi lakos: Pozitív élményt ismertetett a rendőrséggel kapcsolatban. Ezt követően elmondta, hogy sajnos hozzá is betörtek. Érdeklődik, létezik-e összehasonlító adat, hogy az elmúlt 5 évben hogyan alakult a betörések száma, az okozott károk milyen mértékűek. Kérdezte, milyen a károk megtérülése. Több hivatalos bejelentést vár a rendőrségi esetekről, hogy ne kósza hírek keringjenek a városban. Ha anyagilag a lakosság tud segíteni, szívesen megteszi, akár egy rendőrbál formájában is. A rendőrség elérhetőségét, az ügyintézés sebességét kifogásolta. Aktívabb intézkedést vár a rendőrségtől terepen is.
Csomor János képviselő: Elmondta, hogy eddig, ha kérte, a helyi rendőrség mindig készségesen segítségére volt az iskolának. De sokszor kell a szülői segítség is. Az iskola területén többször járőröznek, hiszen sok a rendezvény, egészen estébe nyúlóan az iskolák területén és elejét kell venni az újabb kerékpárlopásoknak is. A kerékpárlezárás terén a lakosságnak is pótolni kell a hiányosságait, de sajnos sokszor a lakat sem akadály a tolvajnak. Bármit tapasztal az ember, mindig jelzéssel kell élni a rendőrség felé.
Csőke István képviselő: A rendőrségi beszámoló szűkszavú az eredményesség terén. Hiányolja a fogadó órát. Szeretné, ha könnyebben elérhetők lennének. Elégnek látja az Önkormányzat által a rendőrségnek biztosított benzinköltséget. Ebből sokszor kint kellene lenni területen. Javasolja, hogy a polgárőrséggel összefogva több rendőri jelenlét lenne biztosítható a város területén. A beszámolót elfogadja, elfogadásra ajánlja.
Gergely Béláné képviselő: Megköszönte a részletes rendőrségi beszámolót az elmúlt év munkájáról. Igaz, a felderítési arányt ő is hiányolja az anyagból. Kérdezte mennyi értéket tesz ki a kár a betöréses lopások terén. Meglepődve olvasta, hogy megnőtt az okirattal való visszaélések száma, tájékoztatást kért arról, hogy ez milyen bűncselekményeket foglal magában. Megnövekedtek a személy elleni bűncselekmények, lopások, betöréses lopások. Reméli, hogy nyertes pályázat esetén, ha kiépül a kamera rendszer az majd segít a védekezésben és megelőzésben. Javasolja a felvilágosító propaganda tevékenység tovább folytatását a leginkább veszélyeztetett területeken. Kérdése arra vonatkozik, hogy a településen mely személyek és mely területek a legveszélyeztetettebbek. Az egyre nehezedő gazdasági helyzet és az emberek egyre nehezedő megélhetése elősegíti a bűnözést.  Egyetért azzal, hogy a lakosságnak is többet kell tenni a védekezés ügyében, de a teljes védelmet csak az arra jogosult rendvédelmi szervektől kaphatja meg.

Kovácsné Tősér Zsuzsanna képviselő: Újszerűnek és jónak tartja a beszámolót. Néhány dolgot kiemel belőle. Az olvasottakból kiderül, hogy sikerült a civil szervezetekkel, konkrétan a polgárőrökkel kapcsolatot kiépíteni, erről szeretne bővebben hallani. Személy szerint megköszönte a polgárőrség munkáját is, mert ők is aktívan jelen vannak a város életében. Szintén fontosnak tartja a kamerarendszer kiépítését a bűnmegelőzésben. Remélhetőleg visszatartó ereje lesz a rendszernek, illetve segíti a nyomozásokat. A felvilágosító tevékenységet azzal egészíteni ki, hogy a város honlapján megtalálhatók azon tájékoztatók, amit a megyei rendőrkapitányság bűnmegelőzési osztálya küldött. Jónak tartja, hogy a Jászvidékben jelennek meg rendőrségi közlemények, illetve az is pozitívum, hogy a városban zajló rendezvényeket pl. diszkót látogatják a rendőrök. Viszont szeretné, hogy a rendőrök legyenek rendszeresen jelen az iskolák területén. A 2012. év főbb feladataival és célkitűzéseivel egyetért.
Ballagó László helyi lakos: Hiányolja éjszakánként a polgárőri jelenlétet, több együttműködést javasol a rendőrséggel.
Gergely Zoltán polgármester: Elhangzott részéről, hogy szívesen látná a polgárőrség és a rendőrség szorosabb együttműködését. A polgárőrségnek nincs intézkedési joga, egymás hatékonyságát növelhetnék. Kéri mindkét szervet, hogy az együttműködést valósítsák meg. Másrészt a város honlapján az Önkormányzat szívesen biztosít helyet rendőrségi híreknek, beszámolóknak, így elejét lehetne venni a kósza híreknek. Fontosnak tartja, hogy a rendőrségnél szükség van idősebb, tapasztalt rendőrökre is, akik a fiatal kollégákat tudnák tanítani. Március elsejétől újabb rendőr érkezik a településre, aki már 10 éves tapasztalattal rendelkezik. A Gimnáziumban lévő szolgálati lakásban fog lakni. Egy poszt viszont még mindig betöltetlen, holott nagy szükség van minden rendőrre, mert ide tartozik Jászágó és Jászdózsa is. Az állományt mindenképpen föl kell tölteni. Kérdezte, hogy a beszámoló anyaga föltehető-e a város honlapjára.
Halmai Ferenc rendőr alezredes: Válaszában elmondta, hogy a gazdasági válság a rendőrséget is sújtja, a jelenlegi létszámmal kell megoldani a feladatokat. Természetesen igyekeznek sokat közterületen kint lenni.  A honlapra nyugodtan föltehető az anyag, ezek már nem tartalmaznak titkos anyagot, a testületi anyag egyébként is nyilvános. 
A vagyon elleni bűncselekmények, betörések és a betöréses lopások száma nő, de a garázdaság száma erőteljesen csökken. Sajnos bűnöző generációk nőttek fel a településen, akik életvitelszerűen bűncselekményeket követnek el. Addig nem bűnöz, amíg börtönben van, mihelyt kiszabadul, rögtön folytatja a bűnözői életvitelt. 
A benzinköltség kapcsán pedig elmondta, hogy az elfogott bűnözőket Törökszentmiklósra kell szállítani. Pár nap múlva újra el kell hozni a letartóztatottat az ügyészség elé meghallgatására. Ha elítélik, akkor tovább kell szállítani. Így egy letartóztatott személy szállítása 500 - 600 vagy  akár 700 km, nem beszélve arról, hogy a szállító rendőrök kiesnek a közterületről. Sok volt az elfogás és az őrizetbe vétel, főleg a falopások miatt is a Jászságban.
 A kár és kármegtérülésről nincs kigyűjtött statisztika, de amennyiben igényli ezt a testület, 30 napon belül írásban rendelkezésre bocsájtja.
 Sikerdíjjal kapcsolatban elmondta, hogy a rendőrségnek maximum tanácsadási joga van, ha egy magánszemély a saját ügyében közhíreli a jutalmat, majd kifizeti a felderítésben segítkező személynek. A rendőrségi díjkitűzés törvényileg szabályozott. 
A fémlopásokat jogszabályi szinten próbálják megfékezni. Sajnos a fém ára magas, ami lopásra készteti a bűnözőket. 
Van egy ún. iskolarendőr program, ami keretén belül az iskolában előadásokat tartanak, meghallgatják a pedagógusokat. Az esetlegesen felmerülő problémákat megpróbálják közösen megoldani. Cél hozzászoktatni a fiatal gyerekeket a rendőri jelenléthez. Létezik program nyugdíjasok és kerékpárosok részére is. Az előadások fontosak, de sajnos igaz, hogy ezekre kevés idő jut. 
Saját tulajdon védelme kapcsán elmondta, hogy az önbíráskodást a törvény továbbra is bünteti, de a magántulajdont megfelelő mértékben meg lehet védeni. 
Fogadó óra van minden rendőrségen, aminek az időpontja az ajtón fel van tüntetve.
Rendőr az utcán kérdésre elmondta, hogy március 01-től 1 fő rendőr érkezik a városba, a gimnáziumi szolgálati lakásban fog lakni, de ekkor még egy fő mindig hiányzik a létszámból. Reméli, az is hamarosan feltöltésre kerülhet, hiszen Jászágó is ide tartozik. 
Okirattal való visszaélések közé tartozik az is, ha már egy táska vagy pénztárca lopás során eltulajdonítják a benne lévő egyéb (jogosítvány, lakcím kártya stb.) iratokat. Így pl. egy pénztárcalopásból, amiben van 6 okirat is, abból 7 bűncselekmény lesz. Ebből következik, hogy magasak a mutatók az okirattal való visszaélés során. Kéri a lakosságot, hogy a könnyelmű magatartás elhagyásával segítsenek a megelőzésben. Ne hagyják őrizetlenül, szem előtt értékeiket és ne is tárolják azokat egy helyen.
Legveszélyeztetettebb korosztály az időskorúak. Őket a trükkös tolvajok károsítják meg. 
Civil kapcsolatok terén elmondta, hogy a polgárőrség a legnagyobb segítség a település közbiztonságának javulásában. A polgárőrök a civil életben, a munka mellett végzik ezt a tevékenységet, ami becsülendő. Segítenek a rendőröknek, de segítenek a saját településük közbiztonságának is.
 A rendőrség sajtótevékenysége leszabályozott. Bűnmegelőző cikkel nincs probléma. A kamerának visszatartó ereje van. A jászfényszarui kamerarendszert jónak tartja, mintául állítja. Drága beruházás, de megtérül a későbbiekben.
Felderítettség aránya az összbűncselekményeknek 35%-a településen, a Jászberényi Kapitányságnál 33,9% volt. A vagyon elleni bűncselekmények 20-22% körül vannak.
Gergely Zoltán polgármester: Megköszönte Halmai Ferenc rendőr alezredesnek a beszámolót, a kiegészítéseket és a válaszokat is. Bízik benne, hogy a rendőrlétszám hamarosan rendeződik a településen. Minden intézményvezetőnek a legkisebb kárt is be kell jelenteni, tegye ezt a lakosság is. Közös érdek, hogy ezzel a lehetőséggel éljen mindenki.
Halmai Ferenc rendőr alezredes: A felszólalásokra reagálva kérte, hogy mindenki jelentse be az elszenvedett károkat. Minden hónap első hétfőjén fogadó órája van, forduljanak hozzá bizalommal, ha bármelyik rendőri intézkedés ellen panasz van. Ezt bármelyik rendőr parancsnoknál, szakterület vezetőjénél is meg lehet tenni. 
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta „A közrend, közbiztonság és a közlekedésbiztonság helyzete Jászárokszálláson, különös tekintettel a helyi rendőrőrs működésének kilátásaira” című beszámolót és megalkotta az alábbi határozatot:
4/2012.(II.09.) határozat:

/ A közrend, közbiztonság és a közlekedésbiztonság helyzete Jászárokszálláson, különös tekintettel a helyi rendőrőrs működésének kilátásaira című beszámoló elfogadásáról /

Jászárokszállás Város Önkormányzatának Képviselő-testülete a Jászberényi Rendőrkapitányság fenti tárgyú beszámolóját elfogadja.

Erről értesülnek: 1./ Jászberényi Rendőrkapitányság 5100 Jászberény, Hatvani út 1.



    2./ Irattár.
A szünet 17óra 05 perctől 17 óra 25 percig tartott. 
A 2012. február 09-ei közmeghallgatással egybekötött soros képviselő-testületi ülés szünet utáni folytatása.
4. napirend: Beszámoló a Polgárőrség tevékenységéről
Sulyok Sándor Polgárőrség vezető: Ismertette az írásbeli beszámoló főbb pontjait.
Gergely Béláné képviselő: Megköszönte a beszámolót, amely rávilágított azokra a szolgálati cselekedetükre, amik eddig nem voltak ismeretesek számára. Kérte, hogy részletesebben fejtse ki az új programot.
Csomor János képviselő: Szintén elismerően, köszönettel szólt a helyi polgárőrökről. Biztat mindenkit, hogy civilként is segítsenek a polgárőröknek.
Ballagó László helyi lakos: Kérdezte hány fő tagja a polgárőrségnek, illetve van-e másik polgárőrség csoport.
Sulyok Sándor Polgárőrség vezető: Válaszában elmondta, hogy a „Tisztelet az éveknek és biztonságot az időseknek” elnevezésű program elég széleskörű. A személyes megkeresésen kívül prezentálják az idősek részére azokat a szituációkat, amelyben őket megkárosíthatják. Otthonukban egy matrica kerül elhelyezésre, amin fontos telefonszámok szerepelnek. A tanyán élő időseknél a jelző rendszer kiépítésére, kivitelezésére keresnek megoldást. A lakosság részéről örülnének a civil, lakossági segítségnek. Kérte, hogy minél többen csatlakozzanak a SZEM (Szomszédok Egymásért) mozgalomhoz. 42 fő tagból 30 fő aktív tagja van a szervezetnek. Nincs másik ilyen jellegű szervezet a városban jelenleg.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta Polgárőrség tevékenységéről szóló beszámolót és megalkotta az alábbi határozatot:
5/2012.(II.09.) határozat:

/ A Polgárőrség tevékenységéről szóló beszámoló elfogadásáról /

Jászárokszállás Város Önkormányzatának Képviselő-testülete a Polgárőrség tevékenységéről szóló beszámolót elfogadja.
Erről értesülnek: 1./ Polgárőrség – Sulyok Sándor elnök 5123 Jászárokszállás, Tavasz u. 28.



    2./ Irattár.
5. napirend: A köztisztviselői teljesítménykövetelmények alapját képező 2012. évi célok meghatározása
Dr. Gábris Emese jegyző: Ismertette, hogy a köztisztviselők jogállásáról szóló törvény 34.§-a értelmében a Képviselő-testületnek évente meg kell határoznia a köztisztviselőkkel szemben támasztandó teljesítménykövetelmények alapját képező kiemelt önkormányzati célokat. A teljesítményértékelés három lépcsőben történik. 1. A közigazgatási szerv kiemelt céljainak meghatározása, melyeket a képviselő-testület tesz meg. 2. A köztisztviselőknél a jegyző, a jegyző esetében a polgármester állapítja meg az egyéni teljesítménykövetelményeket. 3. Minden év decemberében kerül sor a teljesítmény értékelésére. A határozati javaslatban 3 nagy csoportra lettek szétbontva a célok. I. Átfogó közigazgatási-hatósági célok, ebből kiemelendő valamennyi területen feladatok maradéktalan végrehajtása és a határidők pontos betartása. Új feladatként jelenik meg  a járási rendszer kialakításával, valamint a sarkallatos törvényekkel és végrehajtási rendeleteikkel összefüggő adatszolgáltatások, feladatok határidőben való teljesítése. II. Kiemelt  ágazati célok, amelyek az egyes ügyintézési területekre vonatkoznak  III. Az egyéb célok, amik továbbképzésekre, szakmai feladatokra vonatkoznak.
Csomor János Oktatási, Sport és Ügyrendi Bizottság elnöke: A Bizottság tárgyalta, megállapították, hogy olyan célokat jelöltek meg, amik a szolgáltatásokat még eredményesebb színvonalra helyezik. Egyhangúan elfogadta és elfogadásra javasolja.
Gergely Zoltán polgármester: Szavazásra bocsátotta a határozati javaslatot. Ellenvélemény, tartózkodás nem volt. A Képviselő-testület egyhangúan elfogadta a javaslatot és megalkotta az alábbi határozatot:
6/2012.(II.09.) határozat:

/A köztisztviselői teljesítménykövetelmények alapját képező 2012. évi célok meghatározásáról /

1.) Jászárokszállás Város Önkormányzatának Képviselő-testülete a köztisztviselők jogállásáról szóló 1992. évi XXIII. törvény 34.§ (3) bekezdésében kapott jogkörében eljárva a köztisztviselői teljesítménykövetelmények alapját képező 2012. évi kiemelt és általános célokat – a Polgármesteri Hivatal köztisztviselői vonatkozásában – az alábbi tartalommal határozza meg:

I. Átfogó közigazgatási-hatósági célok :

1.
A Polgármesteri Hivatalban valamennyi területen a törvényesség és az ügyintézési határidők szigorú betartása és betartatása a Ket. előírásainak figyelembevételével.

2.
Az ügyintézők részéről a feladatkörükbe tartozó jogszabályi változások folyamatos figyelemmel kísérése gyakorlati alkalmazásuk érdekében.

3.
A szakmai fejlődés érdekében a különböző képzéseken, oktatásokon való részvétel.

4.
Kiemelt figyelmet kell fordítani a helyi rendeletek, határozatok hatályosulásának folyamatos vizsgálatára, a szükséges módosítások időbeni előterjesztésére, valamint az önkormányzati normák folyamatos jogharmonizációjára.

5.
Fokozott figyelmet kell fordítani a képviselő-testületi határozatokban meghatározott feladatok maradéktalan végrehajtására és a határidők pontos betartására.

6.
Folyamatosan javítani és korszerűsíteni kell a Hivatal működésének dologi feltételeit, az ügyfélfogadás korszerű követelményeinek és az adatvédelmi előírásoknak megfelelő feltételeit biztosítani kell.

7.
Kiemelt figyelmet kell fordítani a Polgármesteri Hivatal feladatellátásának alapfeltételeit biztosító számítógépes hálózati rendszer hatékony, megbízható és folyamatos működésére.

8.
A nyilvánosság és tájékoztatás széleskörű biztosítása a városi honlapon és a Jászvidék című helyi újságban. Törekedni kell arra, hogy a lakosság és a helyben működő vagy  helyi érdekeltségű vállalkozások időben, közérthetően és kellő részletességgel tájékoztatást kapjanak az önkormányzat olyan döntéseiről, mely a lakosság életkörülményeit, a vállalkozások gazdálkodási körülményeit jelentősen befolyásolják.

9.
A járási rendszer kialakításával, valamint a sarkallatos törvényekkel és végrehajtási rendeleteikkel összefüggő adatszolgáltatások, feladatok határidőben való teljesítése.

II. Kiemelt  ágazati célok:

II/1. A Képviselő-testület és bizottságai működésével kapcsolatos területen:

· Az előterjesztések, meghívók és egyéb anyagok határidőben való elkészítése, illetve papír alapon és elektronikus úton való, határidőben történő megküldése az érintetteknek.

· A  képviselő-testület és bizottságai törvényes és zökkenőmentes munkájának biztosítása, a meghozott döntések maradéktalan végrehajtása.

· Jászárokszállás Város Önkormányzata Szervezeti és Működési Szabályzatának és a helyi rendeleteknek a felülvizsgálata.

· A Cigány Kisebbségi Önkormányzat működése technikai feltételeinek biztosítása.

II/2. Pénzügyi-gazdasági területen:

Gondoskodni kell a költségvetési koncepció, költségvetési javaslat és beszámolók határidőre történő  elkészítéséről.

Az Önkormányzat 2012. évre vonatkozó költségvetésében meghatározottak maradéktalan végrehajtása a takarékos gazdálkodás követelményének figyelembevételével.

A pénzügyi gazdálkodás során törekedni kell az Önkormányzat fizetőképességének megőrzésére, a pénzügyi egyensúly és működőképesség megtartására.

Az Önkormányzat által fenntartott intézmények szakmai és pénzügyi tevékenységének folyamatos figyelemmel kísérése, segítése, finanszírozásuk biztosítása.

A Cigány Kisebbségi Önkormányzat gazdálkodási feladatainak ellátása az együttműködési megállapodás alapján.

Az adóbehajtás hatékonyságának további fokozásával növelni kell az adóbevételeket, csökkenteni a kintlévőségeket.

Biztosítani kell, hogy a döntéshozók számára rendszeres tájékoztatás álljon rendelkezésre az Önkormányzat pénzügyi-gazdasági helyzetéről, a likviditásról, az előirányzatok teljesítésének szintjéről, az esetleges problémákról.

A gazdálkodást érintő szabályzatokat aktualizálni, módosítani kell.

II/3. Műszaki, környezetvédelmi, településüzemeltetési területen:

1. A beruházások és felújítások lebonyolítása során kiemelt fontosságú a költségek helyes meghatározása, a műszaki és pénzügyi feladatok határidőre történő teljesítése, a gazdaságossági szempontok kiemelt érvényesítése.

2. A közbeszerzési eljárások törvényes lebonyolítása.

3. Az Európai Uniós és hazai pályázati lehetőségek átfogó feltérképezése és ezeknek az Önkormányzat által történő minél szélesebb körű hasznosítása és kihasználása.

4. Fokozott építéshatósági ellenőrzésekkel fel kell tárni a nem megfelelő állagú és életveszélyes épületeket, a hatósági eljárás eszközeivel ki kell kényszeríteni a hozott döntések végrehajtását.

5. Környezetvédelmi program elkészítése.

II/4. Szociális, egészségügyi területen:

1) Folyamatosan keresni kell a munkaerőpiacról állandó vagy ideiglenes jelleggel kiszorult emberek közfoglalkoztatási lehetőségét.

2) A szociális és gyermekvédelmi törvény és végrehajtási rendeletei módosításából eredő feladatok végrehajtása, a támogatási rendszer áttekintése. A szociális igazgatásról és szociális ellátásokról szóló önkormányzati rendelet jogszabályoknak megfelelő aktualizálása.

3) A lakosság szociális biztonságának megőrzése céljából továbbra is nagy hangsúlyt kell fektetni a rászorultság alapján történő szociális támogatásokra, előnyben kell részesíteni a természetbeni juttatásokat. Kiemelt cél, hogy az érintettek a helyi és állami szociális ellátórendszerrel kapcsolatban pontos tájékoztatást, útbaigazítást kapjanak. 

II/5. Kereskedelem, vendéglátás:

· Az üzletekben, vendéglátó egységekben a bejelentésben és a működési engedélyben foglaltak fokozott és folyamatos ellenőrzése, a szükséges intézkedések megtétele.

· A kereskedelmi nyilvántartások folyamatos aktualizálása, honlapon való közzététele.

III. A  teljesítménykövetelmények alapját képező egyéb célok:

A köztisztviselő:

· Az önkormányzati és államigazgatási feladatok végrehajtását továbbra is a város polgárainak szolgálatával lássa el, a törvényesség színvonalának emelésével hajtsa végre az önkormányzati és szerveinek döntéseit.

· Tevékenysége során legyen tekintettel a képviselő-testület és a bizottságok működésével összefüggő feladatok maradéktalan ellátására, az előterjesztésekkel és az ülésekkel kapcsolatos adminisztratív-szervező munkák pontos, magas színvonalú előkészítésére  és végrehajtására. 

· Legyen elméletileg felkészült az Önkormányzat által meghatározott célok végrehajtásához, ismerje munkaterületét és a vonatkozó jogszabályok alkalmazása területén legyen kellő jártassága. Munkája során megfelelő szakmai jártasságot mutasson, kísérje figyelemmel az ágazatát érintő jogszabályi módosításokat.

· Személyében képviselje és munkájában valósítsa meg a közszolgálat eszméit, szakmai munkáját elhivatottsággal, felelősséggel lássa el, vezérelje munkájában a város szellemi és anyagi javainak gyarapítása.

· A munkakörébe tartozó szakmai kérdésekben döntés-előkészítése legyen megalapozott. A feladatokat pontosan, határidőre teljesítse, kommunikációjában legyen pontos, világos és lényegre törő.

· Képes legyen az Önkormányzat érdekében önálló intézkedésre és tevékenysége a felmerülő problémák megoldására irányuljon. Tetteiért mindenkor vállalja a felelősséget, legyen a feladat érdekében objektív, együttműködésre képes.

· Jó kapcsolatot tartson fenn azon szervekkel, melyekkel a mindennapi munkavégzés során kapcsolatban van.

· A város lakosságának megfelelő tájékoztatása a Hivatal munkájáról a városi honlap (www.jaszarokszallas.hu) útján, továbbá a hírek időben történő eljuttatása a Jászvidék című újságba. Fordítson figyelmet a közérdekű adatok nyilvánosságára, a vonatkozó adatbázisok folyamatos karbantartására.

2.) A Képviselő-testület felkéri Jászárokszállás Város Jegyzőjét, hogy a köztisztviselők egyéni teljesítménykövetelményeit a fent rögzített célok alapján a 2012. évre határozza meg, majd ennek értékelését 2012. december 31-ig végezze el.

3.) A Képviselő-testület felkéri a Polgármestert, hogy a fenti céloknak megfelelően határozza meg Jászárokszállás Város Jegyzője számára a 2012. évi egyéni teljesítménykövetelményeket és 2012. december 31-ig értékelje munkáját.

Határidő: folyamatos és értelemszerű

Felelős: 2.) pont – jegyző, 3.) pont – polgármester

Kapják: valamennyi köztisztviselő, jegyző, polgármester.
6. napirend: Pályázati kiírás civil szervezetek támogatására
Gergely Zoltán polgármester: A költségvetés tárgyalásakor elhangzott, hogy 1.000.000,- Ft-ot biztosít a költségvetésből pályázati célra a civil szervezetek részére. A pályázat beadási határideje 2012. február 24. 12:00 óra, mert a következő testületi ülésre csak így tudják előkészíteni.

Gergely Béláné Pénzügyi és Városfejlesztési Bizottság elnök-helyettese: A bizottság tárgyalta az előterjesztést és többségi szavazattal elfogadta.

Gergely Zoltán polgármester: Szavazásra bocsátotta a határozati javaslatot. Ellenvélemény, tartózkodás nem volt. A Képviselő-testület egyhangúan elfogadta a javaslatot és megalkotta az alábbi határozatot:
7/2012.(II.09.) határozat:
/ Pályázati kiírás jóváhagyásáról civil szervezetek támogatására /

Jászárokszállás Város Önkormányzatának Képviselő-testülete az alpolgármester előterjesztése alapján megtárgyalta a városban működő, bíróságon bejegyzett egyesületek, civil szervezetek önkormányzati támogatás elnyerésére vonatkozó pályázati felhívás kiírására vonatkozó javaslatát.

A Képviselő-testület az előterjesztés alapján és a melléklet szerinti tartalommal a pályázati kiírást jóváhagyja és támogatja.

A pályázati felhívás teljes terjedelemben a határozat mellékletét képezi.

A felhívás közzétételéről és a kiírás szerinti lebonyolításról gondoskodni kell.

Határidő: azonnal és értelemszerű
Felelős: alpolgármester

Erről értesül: 1./ Drapos Béláné alpolgármester


          2./ Petró Géza – Pénzügyi és Városfejlesztési Bizottság elnöke


          3./ Pénzügyi Iroda


          4./ Irattár.
7. napirend: Előkészítő bizottságok megválasztása a helyi 
és a szakmai elismerések odaítélésére
Gergely Zoltán polgármester: Erre egy határozati javaslat született, az egyeztetéseket a jegyző asszony elvégezte. Felolvasta a helyi kitüntetések és szakmai kitüntetések odaítélését előkészítő feladatokkal megbízott ad-hoc bizottság névsorát. 
Szavazásra bocsátotta a határozati javaslatot. Ellenvélemény, tartózkodás nem volt. A Képviselő-testület egyhangúan elfogadta a javaslatot és megalkotta az alábbi határozatot:
8/2012.(II.09.) határozat:

/ Előkészítő bizottságok megválasztásáról a helyi és a szakmai elismerések véleményezésére /
1.) Jászárokszállás Város Önkormányzatának Képviselő-testülete a helyi kitüntetések és címek adományozásának rendjéről szóló 7/1992. (III.26.) önkormányzati rendelet 4.§ (1) bekezdése alapján a helyi kitüntetések odaítélését előkészítő feladatokkal az alábbi ad-hoc bizottságot bízza meg:


Elnök: Drapos Béláné
-
alpolgármester


Tagok: Csikós László
-
Ipartestület elnöke


             Kovács Sándor
-
nyugalmazott tűzoltó parancsnok



 Pádár Antalné
-
Művelődési Ház nyugalmazott igazgatója



 Zsólya Pálné

- 
civil szervezet vezetője

2.) A Képviselő-testület a helyi szakmai elismerések alapításáról szóló 18/1996. (VII.01.) önkormányzati rendelet 5.§ (1) bekezdése alapján a szakmai kitüntetések odaítélését előkészítő feladatokkal az alábbi ad-hoc bizottságot bízza meg:


Elnök: Drapos Béláné

-
alpolgármester


Tagok: Kovácsné Tősér Zsuzsanna
-
képviselő


             Szerző Csaba


-
képviselő.

Határidő: értelemszerű

Felelős: Drapos Béláné alpolgármester

Erről értesülnek: 1./ ad-hoc bizottságok tagjai


   
    2./ Irattár.

8. napirend: A polgármester 2012. évi szabadságolási ütemterve
Dr. Gábris Emese jegyző: A vonatkozó jogszabályok értelmében a Képviselő-testületnek kell jóváhagynia a polgármester 2012. évre vonatkozó szabadságolási ütemtervét. Ezt minden év elején el kell készíteni, és a törvény szerint neki járó szabadságot időarányosan elosztani. 

Gergely Zoltán polgármester: Szavazásra bocsátotta a határozati javaslatot. Ellenvélemény, tartózkodás nem volt. A Képviselő-testület egyhangúan elfogadta a javaslatot és megalkotta az alábbi határozatot:

9/2012.(II.09.) határozat:

/ A polgármester 2012. évi szabadságolási ütemtervéről /

Jászárokszállás Város Önkormányzatának Képviselő-testülete a melléklet szerint elfogadja és jóváhagyja Gergely Zoltán polgármester 2012. évre vonatkozó szabadságolási ütemtervét.

Határidő: értelemszerű

Felelős: Gergely Zoltán polgármester, Dr. Gábris Emese jegyző

Erről értesülnek: 1./ Gergely Zoltán polgármester



    2./ személyi anyag

3./ Irattár.

9. napirend: A 9/2001. (VI. 01.) önkormányzati rendelet módosítása
Dr. Gábris Emese jegyző: Ez a helyi köztisztasági rendelet, amit egy törvénymódosítás miatt kell módosítani. Az Önkormányzatnak mindig az előző évben meg kell állapítania a következő évre vonatkozó hulladékkezelési díjakat. Ennek eleget is tett az Önkormányzat a tavaly novemberi testületi ülésen. Viszont 2011. december 31-én hatályba lépett a 2011. évi CCI. törvény, amely kimondja, hogy: „A hulladékkezelési közszolgáltatási díj legmagasabb mértéke 2012. évben nem haladhatja meg a települési önkormányzat képviselő-testülete által rendeletben 2011. évre megállapított hulladékkezelési közszolgáltatási díj legmagasabb mértékét.” A 2012. évre megállapított díjakat vissza kell szállítani a 2011. évi összegekre. Ezt 2012. január 01-ére visszamenőleges hatállyal kell elvégezni, amely nem sérti a jogszabályok visszamenőleges hatályának tilalmát.
Gergely Béláné Pénzügyi és Városfejlesztési Bizottság elnök-helyettese: Megerősíti a jegyzőnő által elmondottakat, miszerint a testület csak a kötelességét teljesítette, mikor tavalyi év végén megállapította a hulladékszállítási díjat. Most pedig a jogszabályi változás miatt állítja vissza a tavalyi árakat. A Bizottság tárgyalta és elfogadta, a Képviselő-testületnek elfogadásra javasolja.

Csomor János Oktatási, Sport és Ügyrendi Bizottság elnöke: Elgondolkodtatónak tartja, hogy hogyan lehet a jövőben ezekből a díjakból maradéktalanul működtetni a szolgáltatást. Természetesen a Bizottság tárgyalta és elfogadta, a Képviselő-testületnek elfogadásra javasolja.
Gergely Zoltán polgármester: Tájékoztatásként elmondta, hogy Jászárokszállás a Regio-Kom Társulás tagja, amely a jásztelki hulladéklerakó működtetését is végzi, saját tulajdonba lévő lerakó helyről van szó. 2011-ben a társulás által meghatározott díjat fogadta el az Önkormányzat. Egy szolíd emelés volt betervezve, hogy ne legyen veszteséges a szolgáltatás. A visszaállással viszont ráfizetéses lesz a szolgáltatás. A hiányzó összeget a költségvetés más részéből kell elvonni.
Szavazásra bocsátotta a rendeletmódosítási javaslatot. Megállapította, hogy a Képviselő-testület egyhangúan elfogadta a tervezetet és megalkotta az alábbi rendeletet:

Jászárokszállás Város Önkormányzata Képviselő-testületének 2/2012. (II.10.) önkormányzati rendelete a település köztisztasággal, a zöldterület és parkfenntartással, a települési szilárd és folyékony hulladékkal összefüggő feladatok végrehajtásáról szóló 9/2001. (VI.01.) önkormányzati rendelet módosításáról
A rendelet a jegyzőkönyv mellékletét képezi.

10. napirend: A 20/2011. (XI. 25.) önkormányzati rendelet módosítása

Dr. Gábris Emese jegyző: Ez az egyes helyi adók és közszolgáltatási díjak módosításáról szóló helyi rendeletünk. 2011. december 31-én 23:00 órakor lépett hatályba a víziközmű-szolgáltatásról szóló 2011. évi CCIX. törvény.  A törvény rendelkezései szerint az ivóvízellátás, valamint a  szennyvízelvezetés és -tisztítás díját a víziközmű-szolgáltatásért felelős miniszter rendeletben állapítja meg. A díj megállapításakor kell rendelkezni arról, hogy a díj mikor lép hatályba. Ezen kívül hatályon kívül helyezte az önkormányzatokat víz- és csatornadíjak megállapítására felhatalmazó rendelkezéseket. Tehát 2012. január 01. napjától a települési önkormányzatoknak a víz- és csatornadíjak megállapítására nincs törvényi felhatalmazásuk, így a helyi rendeletben az említett díjakra vonatkozó rendelkezéseket 2012. január 01-re visszamenőleg hatályon kívül kell helyezni. Átmeneti szabályként a víziközmű-szolgáltatók a 2011. december 31-én alkalmazott bruttó díjhoz képest legfeljebb 4,2%-kal megemelt mértékű díjat alkalmazhatnak a miniszteri rendelet hatályba lépéséig.
Gergely Béláné Pénzügyi és Városfejlesztési Bizottság elnök-helyettese: Törvényi rendelkezést kell végrehajtani. A Bizottság tárgyalta és egyhangúan elfogadta, a Képviselő-testületnek elfogadásra javasolja.

Csomor János Oktatási, Sport és Ügyrendi Bizottság elnöke: A Bizottság tárgyalta és elfogadta, a Képviselő-testületnek elfogadásra javasolja.

Gergely Zoltán polgármester: Kérdés, vélemény nincs. Szavazásra bocsátotta a rendeletmódosítási javaslatot. Megállapította, hogy a Képviselő-testület egyhangúan elfogadta a rendeletet és megalkotta az alábbi rendeletet:

Jászárokszállás Város Önkormányzata Képviselő-testületének 3/2012. (II.10.) önkormányzati rendelete az egyes helyi adók és közszolgáltatási díjak módosításáról szóló 20/2011. (XI.25.) önkormányzati rendelet módosításáról. 

A rendelet a jegyzőkönyv mellékletét képezi.

11. napirend: A szociális igazgatásról és szociális ellátásokról szóló
 7/2006. (III.31.)rendelet módosításáról
Dr. Gábris Emese jegyző: A helyi szociális rendeletből hatályon kívül kell helyezni a helyi lakásfenntartási támogatásra vonatkozó rendelkezéseket, mert ezt 2011. évi CLXVI. törvény a  szociális törvényből is hatályon kívül helyezte. A törvény azt is kimondja, hogy a 2012. január 01. előtt megállapított helyi lakásfenntartási támogatás a megállapító határozatban megjelölt időpontig, de legkésőbb 2012. március 31. napjáig folyósítható. Illetve a törvény a lakásfenntartási támogatás megállapítását a képviselő-testület hatásköréből a jegyző hatáskörébe utalta. A továbbiakban ismertette a város szociális rendeletében található hiányosságokat, pontosítani kívántakat.
Csomor János Oktatási, Sport és Ügyrendi Bizottság elnöke: A törvényi változások átvezetése szükséges. A bizottság tárgyalta és egyhangúan elfogadta, a Képviselő-testületnek elfogadásra javasolja.

Kovácsné Tősér Zsuzsanna Egészségügyi, Szociális és Családvédelmi Bizottság elnöke:
Rendelet változásról van szó jelen esetben. A Bizottság tárgyalta és egyhangúlag elfogadta, a Képviselő-testületnek elfogadásra javasolja.

Gergely Zoltán polgármester: Szavazásra bocsátotta a rendeletmódosítási javaslatot. Megállapította, hogy a Képviselő-testület egyhangúan elfogadta a tervezetet és megalkotta az alábbi rendeletet:
Jászárokszállás Város Önkormányzata Képviselő-testületének 4/2012. (II.10.) önkormányzati rendelete a szociális igazgatásról és szociális ellátásokról szóló 7/2006. (III.31.) rendelet módosításáról
A rendelet a jegyzőkönyv mellékletét képezi.

12. napirend: A 11/2010. (IX.10.) önkormányzati rendelet módosítása

Dr. Gábris Emese jegyző: Ez a vásáron, piacon fizetendő helyhasználati díjakról szóló

önkormányzati rendelet. A városi piac üzemeltetője, a Tarján Kofa Kft. kérelmet nyújtott be ezen rendelet módosítása iránt. Kérelmében előadta, hogy Magyarország minden nagyobb piacán helybiztosítási szerződéseket kötnek az árusító helyek adott kereskedő részére történő biztosítására. Ezt a gyakorlatot kívánja ő is követni, melyre jelenleg – a helyi rendelet felhatalmazása hiányában – nincs jogszabályi felhatalmazása. Indokolása szerint helybiztosítási szerződés nélkül semmilyen piac nem tud működni és enélkül a piac helyfoglalási rendjét nem lehet fenntartani. Javaslata szerint az éves helybiztosítási díj összege a mindenkori napi helyjegy + a gépjármű tárolási díj tizenkétszerese. Ezt lehet havi, ¼ éves, ½ éves és ¾ éves időszakra bontani. Ezen szerződések megkötése nem kötelező, csak azon árusok élhetnek vele, akik igényt tartanak arra, hogy egy állandó elárusító helyük legyen a piacon. A  helybiztosítási díj a helypénzt, helyjegyet nem foglalja magába.

Fentieken túl a rendelet mellékletének B/ pontja tartalmazza a sátorban, bódéban, asztalon történő árusítás díját, mely m2-enként 75,-Ft, míg a piaci asztalokon való árusítás (C/ pont) díja folyóméterenként 180,-Ft. Az üzemeltető jelezte, hogy ez a különbségtétel az árusok között bizonytalanságot okoz, illetve ugyanakkora árusító hely bérlésekor, aki m2 után fizet, kedvezőbb díjazásban részesül, pedig térben nagyobb kiterjedésű helyet foglal el, mint aki folyóméter szerinti díjazással az asztalokon árul. Ezért javasolja a B pont hatályon kívül helyezését. A C pont módosítását arra, hogy a sátorban, bódéban, asztalon történő árusítás díja árura való tekintet nélkül négyzetméterenként 180,- Ft.
Gergely Béláné Pénzügyi és Városfejlesztési Bizottság elnök-helyettese: A Bizottság tárgyalta és egyhangúan elfogadta, a Képviselő-testületnek elfogadásra javasolja.

Csomor János Oktatási, Sport és Ügyrendi Bizottság elnöke: A Bizottság tárgyalta és elfogadta, a Képviselő-testületnek elfogadásra javasolja.

Dr. Olajos Gyula képviselő: 2011. novemberében hosszas megbeszélések és több forduló után döntött a piacüzemeltető új személye ügyében a testület. A döntést annak tükrében hozták meg, hogy a piacon csak helypénzt lehet beszedni és abból kell az Önkormányzat részére befizetni a kialakult összeget. A megváltozott feltételek miatt javasolja új tender kiírását.
Gergely Zoltán polgármester: Felkérte Jakus Józsefet, a Víziközmű vezetőjét, hogy egy hónap elteltével mondja el tapasztalatát a bérlővel kapcsolatban. 
Jakus Józsefet Víziközű vezető: Január 1-je óta a Tarján Kofa Kft. végzi a piacüzemeltetési feladatokat. Ez alatt az időszak alatt a piac üzemeltetőjére panasz nem érkezett. Előtte rengeteg panasz volt az új szerződéssel kapcsolatban, de megadták az árusoknak a választ, hogy az üzemeltető addig nem köthet ilyen szerződéseket, míg a Képviselő-testület ezt meg nem szavazza. Ő nem tapasztalt olyat, ami miatt meg kellene szüntetni a szerződést a jelenlegi üzemeltetővel.
Gergely Zoltán polgármester: Van egy módosító javaslat a rendelethez egy új tender kiírására Dr. Olajos Gyula részéről. A jegyző asszonyt kérdezi ennek törvényes voltáról.
Dr. Gábris Emese jegyző: Mivel érvényes szerződés van a Tarján Kofa Kft-vel, így azt csak alapos indokkal lehet felmondani. Jelen pillanatban véleménye szerint semmi sem indokolja, hogy újra pályáztassák a piac üzemeltetését.
Gergely Zoltán polgármester: Az eredeti előterjesztést szavazásra bocsátotta Megállapította, hogy a Képviselő-testület egy tartózkodással egyhangúan elfogadta a tervezetet és megalkotta az alábbi rendeletet:
Jászárokszállás Város Önkormányzata Képviselő-testületének 5/2012. (II.10.) önkormányzati rendelete a vásáron, piacon fizetendő helyhasználati díjakról szóló 11/2010. (IX.10.) rendelet módosításáról
A rendelet a jegyzőkönyv mellékletét képezi.

13. napirend: A 22/1995. (XII.15.) önkormányzati rendelet módosítása
Dr. Gábris Emese jegyző: Ez az építményadóról szóló helyi rendeletünk. A helyi adókról szóló 1990. évi C. törvény hatályon kívül helyezte az építményadó alól mentes építmények köréből a költségvetési szervek és az egyház tulajdonában álló építményeket, valamint a szociális, egészségügyi, gyermekvédelmi és a nevelési-oktatási intézmények céljára szolgáló helyiségeket. Arra tesz javaslatot – tekintettel ezen épületek speciális jellegére, tulajdonosi körére -, hogy az építményadóról szóló helyi rendeletünkben továbbra is mentesítsük ezeket az építményadó megfizetése alól, 2012. január 01-ei hatállyal, amely nem sérti a jogszabályok visszamenőleges hatályának tilalmát, mivel az adózókra nézve kedvezőbb rendelkezéseket tartalmaz. Helyi rendeletben nem ismételhetik meg a törvény szövegét. Ezeket a részeket a rendeletből hatályon kívül kell helyezni.
Gergely Béláné Pénzügyi és Városfejlesztési Bizottság elnök-helyettese: A Bizottság tárgyalta, egyetért vele. Egyhangúan elfogadta, a Képviselő-testületnek elfogadásra javasolja.
Csomor János Oktatási, Sport és Ügyrendi Bizottság elnöke: A Bizottság tárgyalta, továbbra is javasolja, hogy ezen intézmények speciális voltuknál fogva mentesüljenek a helyi építményadó megfizetése alól. Elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a rendeletmódosítási javaslatot. Megállapította, hogy a Képviselő-testület egyhangúan elfogadta a tervezetet és megalkotta az alábbi rendeletet:
Jászárokszállás Város Önkormányzata Képviselő-testületének 6/2012. (II.10.) önkormányzati rendelete az építményadóról szóló 22/1995. (XII.15.) rendelet módosításáról

A rendelet a jegyzőkönyv mellékletét képezi.

14. napirend: A 11/2006. (IV.28.) önkormányzati rendelet módosítása
Dr. Gábris Emese jegyző: A helyi lakásrendeletet két okból szükséges módosítani. Először, mert a Deák Ferenc Gimnáziumban található szolgálati lakást 2012. március 01. napjával a Rendőrőrsre vezényelt új rendőr kívánja bérbe venni. A lakás bérleti díja 52.124,-Ft/hó lenne. A teljes összegű bérleti díj megfizetése nagy anyagi nehézséget jelentene a bérlő számára. A rendőri jelenlét biztosítása a településen a közbiztonság színvonalának javítása érdekében feltétlenül szükséges, ezért javaslom, hogy erre a lakásra is a 22.000,-Ft-os kedvezményes bérleti díjat állapítsa meg a Képviselő-testület. Az Árpád tér 1. szám alatti üzlethelyiséget (volt kínai üzlet) a  Kevaimpex Kft. kívánja bérbe venni határozatlan időre, legkésőbb 2012. március 15-től. Szándékában áll az ingatlanban értéknövelő beruházást végezni, amely villamossági rendszer felújításából, burkolat cseréjéből, falak festéséből állna. A Kft. kérte, hogy az üzlet bérleti díját kedvezményesen, havi 165.100,- Ft összegben állapítsa meg a Képviselő-testület a lakásrendelet szerinti 227.360,-Ft helyett.  A Kft. 100 forintos boltok üzemeltetésével foglalkozik. Az üzlethelyiség hosszú távú bérbeadási lehetősége, az abban végzendő felújítások érdekében indokolt a kedvezményes bérleti díj megállapítása.
Gergely Béláné Pénzügyi és Városfejlesztési Bizottság elnök-helyettese: A Bizottság tárgyalta, mindkét javaslattal egyet értett. Egyhangúan elfogadta, a Képviselő-testületnek elfogadásra javasolja.

Csomor János Oktatási, Sport és Ügyrendi Bizottság elnöke: A Bizottság mindkét esetben támogatja a javaslatot. Elfogadta, a Képviselő-testületnek elfogadásra javasolja.
Gergely Zoltán polgármester: A Kft-vel kapcsolatban elmondható, hogy a szerződésben le van fektetve, hogy a jobbító beruházás nem lelakható. Javítani, módosítani csak a Víziközmű engedélyével lehet. Három havi kaució letétele után költözhet be az üzlethelyiségbe. 

Szavazásra bocsátotta a rendeletmódosítási javaslatot. Megállapította, hogy a Képviselő-testület egyhangúan elfogadta a tervezetet és megalkotta az alábbi rendeletet:
Jászárokszállás Város Önkormányzata Képviselő-testületének 7/2012. (II.10.) önkormányzati rendelete az önkormányzat tulajdonában lévő lakások és helyiségek bérletére, cseréjére, valamint elidegenítésére vonatkozó szabályokról szóló 11/2006. (IV.28.) rendelet módosításáról
A rendelet a jegyzőkönyv mellékletét képezi.

15. napirend: A gépjármű várakozóhelyek kialakításáról szóló …../2012. (II.10.)
önkormányzati rendelet elfogadása

Bakainé Magyari Melinda műszaki irdavezető: Parkolási rendelet megalkotása vált szükségessé a városban megvalósuló beruházások elősegítése céljából, Jászárokszállás Város településfejlesztése érdekében. A rendelet célja a gépjárművek várakozására alkalmas terület kijelölése, illetve kiépítése, valamint azok használati feltételrendszerének kialakítása. Cél továbbá, hogy az építési engedélyezési eljárások során lehetővé tegye a gépjármű várakozóhelyek megváltását, és ezzel elősegítse az építési igények teljesítését, a zömében már beépített településrészekben, ahol az épületek megközelítéséhez és használatához szükséges. A rendelet lehetőséget ad arra, hogy amennyiben az OTÉK rendelkezéseiben előírt számú gépjármű-várakozóhely kialakítása telken belül nem biztosítható, az Önkormányzat Pénzügyi és Városfejlesztési Bizottsága határozatával esetenként döntve, megengedheti annak pénzbeli megváltását vagy lehetőséget biztosít a személygépkocsik részére a telek közterületi telekhatárától mért legfeljebb 500 méteren belüli felszíni parkolóban vagy mélygarázsban történő elhelyezésére, továbbá mentesítheti az építtetőt a pénzbeli megváltás alól, ha a telek közterület határától 500 méteres körzeten belül elhelyezkedő önkormányzati fenntartású közterületi, közlekedési, építési területein azonos számú parkolóhelyet épít. Az ebből az összegből befolyt pénzt az önkormányzat új parkolók létrehozására, vagy meglévők felújítására fordíthatja.

Gergely Béláné Pénzügyi és Városfejlesztési Bizottság elnök-helyettese: A Bizottság tárgyalta és egyhangúan elfogadta, a Képviselő-testületnek elfogadásra javasolja.

Csomor János Oktatási, Sport és Ügyrendi Bizottság elnöke: A rendelet a településfejlesztés érdekeit szolgálja, a bizottság tárgyalta és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Hozzátette, hogy a városban lévő parkolók nagy része úgy épült ki, hogy a vállalkozók építették meg saját költségükön.
Szavazásra bocsátotta a rendeletmódosítási javaslatot. Megállapította, hogy a Képviselő-testület egyhangúan elfogadta a tervezetet és megalkotta az alábbi rendeletet:
Jászárokszállás Város Önkormányzata Képviselő-testületének 8/2012. (II.10.) önkormányzati rendelete a gépjármű várakozóhelyek kialakításáról és megváltásáról
A rendelet a jegyzőkönyv mellékletét képezi.

16. napirend: Az Önkormányzat adósságot keletkeztető ügyleteiből eredő 
fizetési kötelezettségeinek megállapítása

Szabóné Hegedűs Zsuzsanna pénzügyi irodavezető: Ezt az előterjesztést a stabilitási törvény és az államháztartásról szóló törvény írja elő. Lényege, hogy az Önkormányzatnak nyilatkozni kell arról, hogy a stabilitási törvény szerint az adósságot keletkeztető ügyleteiből eredő fizetési kötelezettsége várhatóan mennyi lesz. 
Gergely Zoltán polgármester: Ez hosszú évekre előre meghatározza, hogy a mostani hitel milyen ütemben kerül visszafizetésre. Erről kell egy fizetési kimutatást készíteni.
Gergely Béláné Pénzügyi és Városfejlesztési Bizottság elnök-helyettese: Ez valóban egy új kötelezettsége az Önkormányzatnak, hosszú távú pénzforgalmi tervet kell készíteni, ami kimutatja, hogy akár 10 éven keresztül is fizetőképes marad. A Bizottság tárgyalta és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot:

10/2012.(II.09.) határozat:

/ Az Önkormányzat adósságot keletkeztető ügyleteiből eredő fizetési kötelezettségeinek megállapításáról /

Jászárokszállás Város Önkormányzatának Képviselő-testülete a Stabilitási tv. 3.§ (1) bekezdése szerint ezen határozat melléklete alapján határozza meg az adósságot keletkeztető ügyleteiből eredő fizetési kötelezettségeit. 

Határidő: azonnal

Felelős: polgármester

Erről értesülnek: 1./ Pénzügyi Iroda


                2./ Irattár.
17. napirend: Cafeteria-szabályzat jóváhagyása és a polgármester 
Cafeteria-keretének megállapítása  
Dr. Gábris Emes jegyző: Átdolgozásra került az Önkormányzat Cafeteria-szabályzata, mert a Cafeteria-rendszerben adható juttatások elemei megváltoztak. Ez a Cafeteria-szabályzat  az Önkormányzat minden intézményére kiterjedő hatállyal bír. A vonatkozó jogszabályok értelmében a polgármester Cafeteria keretösszegét a Képviselő-testületnek kell megállapítania. Ez nem térhet el a Polgármesteri Hivatalban a köztisztviselők számára meghatározott keretösszegtől. A rendszer működéséhez szükséges részletszabályok teljes mértékben megegyezhetnek a köztisztviselők Cafeteria-szabályzatának rendelkezéseivel. A Képviselő-testület egyidejűleg a polgármester 2012. évi Cafetéria-juttatásának keretösszegét bruttó 200.000,-Ft-ban határozza meg, amely megegyezik a köztisztviselőknek megállapítható Cafetéria-keret összegével.

Gergely Béláné Pénzügyi és Városfejlesztési Bizottság elnök-helyettese: A Pénzügyi és Városfejlesztési Bizottság tárgyalta és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot:

11/2012.(II.09.) határozat:

/Cafeteria-szabályzat jóváhagyásáról és a polgármester Cafeteria-keretének megállapításáról /

1) Jászárokszállás Város Önkormányzatának Képviselő-testülete jóváhagyja az Önkormányzat választható béren kívüli juttatások Cafetéria-rendszeréről szóló, a határozat mellékletét képező szabályzatot. 
2.) A Képviselő-testület egyidejűleg Gergely Zoltán polgármester 2012. évi Cafetéria-juttatásának keretösszegét bruttó 200.000,-Ft-ban, azaz Kettőszázezer forintban határozza meg. A polgármester Cafetéria-juttatására a jelen határozat mellékletét képező szabályzat rendelkezéseit kell megfelelően alkalmazni.

Határidő: folyamatos

Felelős: Dr. Gábris Emese jegyző

Erről értesülnek: 1./ Gergely Zoltán polgármester



    2./ Dr. Gábris Emese jegyző



    3./ Pénzügyi Iroda



    4./ Irattár.
18. napirend: Hitelfelvétellel kapcsolatos közbeszerzés jóváhagyása
Gergely Zoltán polgármester: Az Önkormányzat még 2011. novemberében indított egy közbeszerzést 96 millió Ft-os hitel felvételére. Ennek a felhasználását úgy határozta meg, hogy a Dobó úti óvoda önrészére, útépítésre, a termál medence átépítésére kívánja felhasználni. A Közbeszerzési Bizottság értékelte a beérkezett pályázatokat. Három banknak küldtek ajánlatot, de csak az OTP Bank adott be ajánlatot.  Addig nem köthető meg a bankkal a szerződés ameddig a minisztériumtól fölhatalmazást nem kapnak. Az idén a csatorna beruházásokkal kapcsolatban 85 millió Ft-ot fog törleszteni az Önkormányzat decemberben. Ha a 96 millió Ft-os kölcsönt fölveszik, akkor is csak a két összeg különbsége növeli a város adósságát, ami 11 millió Ft.
Gergely Béláné Pénzügyi és Városfejlesztési Bizottság elnök-helyettese: Az Önkormányzat hitelképessége jó. A minisztériumi döntésre azért van szükség, mert hatályos törvény írja elő. Hosszú lejáratú hitelt csak miniszteri engedéllyel lehet igénybe venni. A Bizottság tárgyalta és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot:
12/2012.(II.09.) határozat:

/ Jászárokszállás Város Önkormányzata részére forint alapú fejlesztési hitelnyújtás a Magyar Fejlesztési Bank „Sikeres Magyarországért” Önkormányzati Infrastruktúrafejlesztési Hitelprogram keretében 96.000.000 HUF összegű hitelfelvétel, 10 éves futamidőre, két éves türelmi idő biztosításával kiírt közbeszerzési eljárás lezárásával kapcsolatosan a beérkezett ajánlat értékelésének jóváhagyása, az eljárás eredményéről született döntésről, a nyertes személyének meghatározásáról, az eljárást lezáró összegzés elkészítéséről /

Jászárokszállás Város Önkormányzatának Képviselő-testülete a Közbeszerzési Bizottság által a beérkezett és a hiánypótlással kiegészített ajánlat értékéléséről készített jegyzőkönyvek tartalmát jóváhagyja, egyben elfogadja nyertes ajánlattevőként az OTP Bank Nyrt-t (1051 Budapest, Nádor u. 16.), illetve megbízza a Pénzügyi Irodát az eljárást lezáró összegzés összeállításával és a résztvevő ajánlattevő kiértesítésével, az eljárás eredményéről hirdetményben történő megjelentetéséről.   

Jászárokszállás Város Önkormányzatának Képviselő-testülete a nyertes ajánlattevővel kötendő kölcsönszerződés-tervezet tartalmát elfogadja, egyben felhatalmazza a polgármestert a kölcsönszerződés aláírására.

Határidő: 
Azonnal

Felelős: 
Polgármester

Erről értesülnek: 
1./ Műszaki Iroda




2./ Pénzügyi Iroda

  
3./ Irattár.
19. napirend: A jászárokszállási 4541 hrsz-ú ingatlan bérbeadása a Recyco Kft-nek
 és a Medveszőlő Kft-nek   
Gergely Zoltán polgármester: Beajánlásában elmondta, hogy a Recyco Kft-vel már sokat találkozott a testület. A szennyvíztisztító bekötőút bal oldalán lévő 1 ha terület megvásárolta. Ennek értékéből 6.250.000,- Ft-ot fizetett ki. 2010-ben az árvíz többször is elöntötte a területet. Több összecsapás után kivonult a cég a városból és Füzesabonyban kezdett új tárgyalásokat, hogy ott valósítja meg a műanyagpalack feldolgozó üzemét. A két fent említett cég 600 millió Ft-ot nyert pályázaton az Európai Uniótól, de időközben a pályázatban kiírt időszaka letelt. Ő ennek meghosszabbítást kérte Brüsszelben 2012. december 31-ig. Az engedmény megkapása után most újra jelentkezett, hogy szeretné folytatni az építkezést. A Képviselő-testület viszont kötött vele egy olyan szerződést, hogy ha tavaly szeptemberig nem folytatja a beruházást, abban az esetben térítés nélkül visszakerül az 1 ha terület az Önkormányzathoz és a 6.250.000,-Ft –ot sem kapja vissza. Ez meg is történt. Ügyvéd előtt nyilatkozott, hogy az eddigiekkel kapcsolatban semmilyen követeléssel nem él, a bejegyzést jóváhagyja. Ezt követően kérelemmel élt, hogy ezt a területet bérelni szeretné, hogy a beruházást folytatni tudja. A megvalósulással több, mint 50 munkahelyet teremtene a városban. A kérdés az tud-e Recyco Kft.  még finanszírozót találni, ez áprilisra ki is derül számítása szerint. Azt kéri, hogy az elfogadott díjszabások szerint április 01-től bérelhesse az ingatlant. Ezzel a döntéssel a város nem kerül hátrányos helyzetbe, vagyona nem csökken, viszont esély van arra, hogy munkahelyet teremt.
Gergely Béláné Pénzügyi és Városfejlesztési Bizottság elnök-helyettese: A Bizottság úgy ítéli meg, hogy a kérelem a város érdekét szolgálja. Tárgyalta és egyhangúan elfogadta, a Képviselő-testületnek elfogadásra javasolja a bizottság.
Ballagó László helyi lakos: Javasolja a Szarvágy-patak problémáját mihamarabb megoldani, mert az itt lévő cégekre nagy szükség van.
Gergely Zoltán polgármester: Az árvíz levonulása után a terveket elkészítették erre, a pályázatot beadták. 300.000.000,- Ft-os pályázati összeg nyerhető el, 40.000.000,- Ft-os önrész mellett. A hiánypótlások megtörténtek, már csak az eredményre várnak.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot: 

13/2012.(II.09.) határozat:

/ A jászárokszállási 4541 hrsz-ú ingatlannak a Recyco Kft. és a Medveszőlő Kft. részére történő bérbeadásáról /

Jászárokszállás Város Önkormányzatának Képviselő-testülete (továbbiakban Bérbeadó) az Önkormányzat 1/1 arányú tulajdonába visszakerülő jászárokszállási belterület 4541 hrsz-ú, 10.000 m2 nagyságú, beépítetlen terület megnevezésű ingatlant 2012. április 01. napjától kezdődően határozatlan időre bérbeadja a Recyco Kft-nek (1134 Budapest, Bulcsú u. 23/A. VI/1.) és a Medveszőlő Kft-nek (1016 Budapest, Hegyalja út 17. fszt/2.) (továbbiakban együtt Bérlők). 

A Képviselő-testület a bérleti díjat a vonatkozó önkormányzati rendelet alapján bruttó 100,-Ft/m2/évben állapítja meg. Bérbeadó a Bérlők számára havonta számlát állít ki a bérleti díjról, melyet a Bérlők a számla átvételét követő 8 napon belül az Önkormányzat számlájára átutalnak. A Bérlők a bérleti díj megfizetéséért egyetemleges felelősséggel tartoznak.

A Képviselő-testület a bérleti szerződés aláírására felhatalmazza Gergely Zoltán polgármestert.

Határidő: 2012. március 31.

Felelős: Gergely Zoltán polgármester

Erről értesülnek: 1./ Recyco Kft. 1134 Budapest, Bulcsú u. 23/A. VI/1.

2./ Medveszőlő Kft. 1016 Budapest, Hegyalja út 17. fszt/2.

3./ Pénzügyi Iroda Helyben

4./ Műszaki Iroda Helyben

 5./ Irattár.

20. napirend: Az Önkormányzat tulajdonát képező mezőgazdasági
 földterületek haszonbérbe adása
Dr. Gábris Emese jegyző: A Kossuth 2006. Mezőgazdasági Termelő Zrt., mint volt haszonbérlő, továbbra is haszonbérbe kívánja venni az Önkormányzat tulajdonát képező 0119/15, 0119/12 és a 0320/27 hrsz-ú ingatlanokat. A haszonbérleti jogviszony időtartama a  Képviselő-testület döntésétől függően a szerződés aláírásától számítva vagy 2016. december 31-ig terjedhet, ekkor a haszonbérleti díj mértéke 1.000,-Ft/AK, vagy 2021. december 31-ig, ekkor 1.200,-Ft/AK a bérleti díj. A Pénzügyi és Városfejlesztési Bizottság a bizottsági ülésen 2021. december 31-ig való haszonbérleti bérbeadásra tett javaslatot. Az ezt követő években a haszonbérleti díj a mindenkori hivatalos – KSH által közzétett – inflációval növelten kerül megállapításra. 

Gergely Zoltán polgármester: Ezek a területek jó részt az Ipari Park területén találhatóak. A szerződésnek tartalmaznia kell, hogy amennyiben erre a területre bármilyen üzem vagy vállalkozó be akar települni, abban az esetben a szerződés bontható.
Gergely Béláné Pénzügyi és Városfejlesztési Bizottság elnök-helyettese: A Bizottság javasolja, hogy a testületnek 10 éves bérleti időre adják bérbe a földterületeket. A javaslatot tárgyalta és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot: 
14/2012.(II.09.) határozat:

/ A jászárokszállási 0119/15, 0119/12 és a 0320/27 hrsz-ú ingatlanok haszonbérbe adásáról a Kossuth 2006. Mezőgazdasági Termelő Zrt-nek /

Jászárokszállás Város Önkormányzatának Képviselő-testülete az Önkormányzat 1/1 arányú tulajdonában álló, alábbi ingatlanokat a haszonbérleti szerződés aláírásának napjától 2021. december 31. napjáig terjedő határozott időre haszonbérbe adja a Kossuth 2006. Mezőgazdasági Termelő Zrt-nek (5123 Jászárokszállás, Köztársaság tér 5.):

· jászárokszállási 0119/15 hrsz-ú, szántó megnevezésű, 2,0808 ha nagyságú, 35,77 AK értékű ingatlan

· jászárokszállási 0119/12 hrsz-ú, szántó megnevezésű, 8,2258 ha nagyságú, 150,01 AK értékű ingatlan

· jászárokszállási 0320/27 hrsz-ú, szántó és gyep megnevezésű, 4,679 ha nagyságú, 126,5 AK értékű ingatlan.

Az éves haszonbérleti díj mértéke a szerződéskötést követő első évben 1.200,-Ft / AK, azaz Egyezer-kettőszáz forint aranykoronánként. Az ezt követő években a haszonbérleti díj a mindenkori hivatalos – KSH által közzétett – inflációval növelten kerül megállapításra. A haszonbérleti díj kifizetésének határideje: legkésőbb a tárgyév zárómérlegét elfogadó közgyűlés napját követő 15 napon belül.

A Képviselő-testület a haszonbérleti szerződés aláírására felhatalmazza Gergely Zoltán polgármestert.

Határidő: 2012. február 29.

Felelős: Gergely Zoltán polgármester

Erről értesülnek: 1./ Kossuth 2006 Zrt. 5123 Jászárokszállás, Köztársaság tér 5.

2./ Pénzügyi Iroda Helyben

3./ Műszaki Iroda Helyben

 4./ Irattár.

21. napirend: Rádiós és televíziós műsorok készítésének támogatása
Gergely Zoltán polgármester: Rádiós és televíziós műsorok készítésének támogatására nem költ nagy összegeket a város. Ezt a nézőpontot szeretné képviselni az idei évben is. Mégis fontosnak érzik a média támogatását a kialakult szinten, hiszen színvonalas közvetítéseikkel hozzájárultak Jászárokszállás város jó hírnevének növeléséhez, biztosították a lakosság naprakész tájékoztatását a helyi közügyekről, fejlesztésekről, rendezvényekről. Mivel támogatásról van szó, ezért nem kérhető ezért több műsoridő, stb. A támogatás felhasználásáról év végén egy beszámolót kell adni. 2012.02.01-től 2012.12.31-ig a Trió és a Dió Rádiónak, valamint a helyi kábeltelevíziónak havonta 15.000 - 15.000,- Ft, a Gyöngyösi TV-nek havi 60.000,- Ft összegű támogatást nyújtanak.
Gergely Béláné Pénzügyi és Városfejlesztési Bizottság elnök-helyettese: A javaslatot tárgyalta és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot: 

15/2012.(II.09.) határozat:

/ Az Önkormányzat működésével, Jászárokszállás város közéletével kapcsolatos rádiós és televíziós műsorok készítésének támogatásáról /

Jászárokszállás Város Önkormányzatának Képviselő-testülete Jászárokszállás város közéletével, gazdaságával, kultúrájával, az Önkormányzat működésével, a képviselő-testületi ülések közvetítésével kapcsolatos rádiós és televíziós műsorok készítéséhez az alábbi támogatásokat nyújtja:

· a Trió Rádió (5100 Jászberény, Bercsényi út 5.) Jászárokszállással foglalkozó műsorkészítéséhez havonta 15.000,-Ft, azaz Tizenötezer forint támogatást biztosít 2012. február 01. napjától 2012. december 31. napjáig terjedő időszakra

· a Dió Rádió (3200 Gyöngyös, Vármegyeház tér 1.) Jászárokszállással foglalkozó műsorkészítéséhez havonta 15.000,-Ft, azaz Tizenötezer forint támogatást biztosít 2012. február 01. napjától 2012. december 31. napjáig terjedő időszakra

· a Gyöngyösi Városi Televízió (3200 Gyöngyös, Eszperantó u. 6/A.) Jászárokszállással foglalkozó műsorkészítéséhez havonta 60.000,-Ft, azaz Hatvanezer forint támogatást biztosít 2012. február 01. napjától 2012. december 31. napjáig terjedő időszakra

· a helyi kábeltelevízió (5123 Jászárokszállás, Széchenyi u. 1.) Jászárokszállással foglalkozó műsorkészítéséhez havonta 15.000,-Ft, azaz Tizenötezer forint támogatást biztosít 2012. február 01. napjától 2012. december 31. napjáig terjedő időszakra.

A támogatás cél szerinti felhasználásáról legkésőbb 2012. december 15. napjáig írásbeli beszámolót kell benyújtani a Polgármesteri Hivatalhoz.

Felelős: Gergely Zoltán polgármester

Határidő: folyamatos

Erről értesül: 

Trió Rádió 5100 Jászberény, Bercsényi út 5.

Dió Rádió 3200 Gyöngyös, Vármegyeház tér 1.

Gyöngyösi Városi Televízió 3200 Gyöngyös, Eszperantó u. 6/A.

Kábeltelevízió (Farkas János üzemeltető) 5123 Jászárokszállás, Széchenyi u. 1.

Pénzügyi Iroda Helyben

Irattár.
22. napirend: Jászdózsa Község Önkormányzatával az általános iskolai tanulók zeneiskolai képzése ellátása tárgyában kötött közoktatási szerződéses megállapodás felmondása
Csomor János képviselő: Az Önkormányzat megállapodásban vállalta, hogy Jászdózsán, az általános iskolában tanuló gyermekek (15 fő) részére helyben biztosítja zeneiskolai képzését. Heti 1 alkalommal szakos tanárok Jászdózsára kiutaznak. 2011/2012. tanévben viszont csak 4 jászdózsai tanuló veszi ezt igénybe. A költségek így már nem térülnek meg. Így a megállapodást 2012. június 30. napjával felmondja a Képviselő-testület. A jelenleg is tanulmányokat folytató tanulók zenei képzését továbbra is biztosítja, de a 2012/2013. tanévtől kezdődően Jászárokszálláson, a Zeneiskolában vehetik igénybe azt. A gyermekek utaztatásáról a szülők gondoskodnak.
Csomor János Oktatási, Sport és Ügyrendi Bizottság elnöke: A Bizottság tárgyalta és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot: 

16/2012.(II.09.) határozat:

/ Jászdózsa Község Önkormányzatával az általános iskolai tanulók zeneiskolai képzése ellátása tárgyában kötött közoktatási szerződéses megállapodás felmondásáról /

1) Jászárokszállás Város Önkormányzatának Képviselő-testülete a Jászdózsa Község Önkormányzatával a jászdózsai általános iskolai tanulók helyben történő zeneiskolai képzésének ellátása tárgyában 2003. szeptember 01. napján kötött közoktatási szerződéses megállapodást 2012. június 30. napjával felmondja.

2.) A Képviselő-testület egyidejűleg kijelenti, hogy a Zeneiskolában jelenleg is tanulmányokat folytató jászdózsai lakhelyű tanulók zenei képzését továbbra is biztosítja, de a tanulók a zeneiskolai szolgáltatást a 2012/2013. tanévtől kezdődően Jászárokszálláson, a Zeneiskolában vehetik igénybe az Önkormányzat hatályos költségvetési rendeletében meghatározott éves térítési díj ellenében. A gyermekek utaztatásáról a szülők gondoskodnak.

Határidő: 2012. június 30.

Felelős: Csomor János iskolaigazgató, Gergely Zoltán polgármester

Erről értesülnek: 1./ Jászdózsa Község Önkormányzata – Dr. Szerencsés István polgármester 

                      5122 Jászdózsa, Szt. Mihály tér 1.

    2./ Csomor János iskolaigazgató 5123 Jászárokszállás, Köztársaság tér 15.



    3./ Jászsági Közoktatási Intézmény - Orosz István főigazgató



    4./ Vajda Anna - JKI Jászdózsai Általános Iskola Tagintézmény vezetője



    5./ Irattár.

23. napirend: A helyi kábeltelevízió archiválási ajánlatának elutasítása

Gergely Zoltán polgármester: A helyi kábeltelevízió üzemeltetője részéről az eddig fölvett anyagokra vonatkozó archiválási megkeresés érkezett. A Képviselő-testület a bizottsági ülésen hozott határozata alapján nem kíván élni a lehetőséggel.

Gergely Béláné Pénzügyi és Városfejlesztési Bizottság elnök-helyettese: A javaslatot tárgyalta a Bizottság. Egyhangúan elfogadta az ajánlat elutasítását és a Képviselő-testületnek is elutasításra javasolja. Hozzátette, hogy nem veti el a lehetőségét annak, hogy a későbbiekben visszatérnek az ajánlatra.  

Farkas János helyi kábeltelevízió üzemeletető: A VHS kazettán lévő 10-15 éves anyagok lassan már nem lesznek archiválhatók. Minimális költséggel 500,-Ft /lemez áron gondolta ezen anyagok megmentését, természetesen nem egyszerre, hanem folyamatos feldolgozással. Ez az archiválás a számára hasznot nem hozna. Sajnálatát fejezte ki, hogy ezzel a lehetőséggel nem élnek.
Kovácsné Tősér Zsuzsanna képviselő: Amennyiben civil szervezetek részére is él az archiválási lehetőség javasolja annak feltételét a város honlapjára. Biztos benne, hogy sokan élnek majd a lehetőséggel.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot: 
17/2012.(II.09.) határozat:

/ A helyi kábeltelevízió archiválási ajánlatának elutasításáról /

Jászárokszállás Város Önkormányzatának Képviselő-testülete a helyi kábeltelevízió városi adások archiválására vonatkozó ajánlatát köszöni, de azzal nem kíván élni.

Határidő: értelemszerűen

Felelős: Gergely Zoltán polgármester

Erről értesülnek:   1./ Kábeltelevízió (Farkas János üzemeltető) 5123 Jászárokszállás, 
       Széchenyi u. 1.

  2./ Irattár.

24. napirend: Jászárokszállás Város Környezetvédelmi Programja
 koncepciójának elfogadása
Bakainé Magyari Melinda műszaki irodavezető: A környezet védelmének általános szabályairól szóló 1995. évi LIII. törvény a helyi önkormányzatokra környezetvédelmi feladatokat ró. A települési környezetvédelmi programnak kettős szerepet kell betöltenie, egyfelől olyan tevékenységeket kell előirányoznia, amelyek megvalósításával aktívan hozzájárul az országos és a regionális szinten környezeti problémák megoldásához, másfelől hatékony eszköz kell legyen az adott település által legfontosabbnak tekintett helyi problémák kezelésére. A települési önkormányzat gondoskodik a települési környezetvédelmi programban foglalt feladatok végrehajtásáról, a végrehajtás feltételeinek biztosításáról,  a programot szükség szerint – de legalább kétévente – felülvizsgálja. A fent leírtakat figyelembe véve elkészült a város „Környezetvédelmi Program” koncepciója. A program tervezetét véleményezésre szükséges megküldeni a szomszédos települések önkormányzatainak, valamint a külön jogszabályban felsorolt hatóságoknak.

Gergely Béláné Pénzügyi és Városfejlesztési Bizottság elnök-helyettese: A Bizottság tárgyalta és egyhangúan elfogadta, a Képviselő-testületnek elfogadásra javasolja.

Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot: 
18/2012.(II.09.) határozat:

/ Jászárokszállás Város Környezetvédelmi Programja koncepciójának elfogadásáról /

Jászárokszállás Város Önkormányzatának Képviselő-testülete a határozat mellékletét képező „Környezetvédelmi Program” koncepcióját jóváhagyja és megbízza Gergely Zoltán polgármestert, hogy a program tervezetét véleményezésre megküldje a vonatkozó jogszabályokban megjelölt szerveknek.

Felelős: Műszaki Iroda

Határidő: értelemszerűen

Erről értesülnek: 1./ Zöldövezet Környezetvédelmi és Munkabiztonsági Vállalkozás -




Petrovics Zsolt 3014 Hort, Széchenyi I. u. 6/a.



    2./ Műszaki Iroda



    3./ Irattár.
25. napirend: Szennyvíz közműfejlesztési hozzájárulás elengedésének elutasítása (Jászárokszállás, Nyár u. 3/a.)
Bakainé Magyari Melinda műszaki irodavezető: Ballagó Ferencné 2011. decemberében kelt megkeresésében kérte az 5123 Jászárokszállás, Nyár u. 3/a. szám alatti telek beépíthetetlenségére való tekintettel a szennyvíz közműfejlesztési hozzájárulás fizetési kötelezettsége alól történő mentesítését.  A kérést a Műszaki Iroda tanulmányozta, a helyszínt megtekintették. A térképek szerint ott valamikor egy épület volt, aminek a szennyvízbekötése meg is történt a megállapodásnak megfelelően. Maga a telek 345 m2, az adott területre vonatkozóan 50%-os beépíthetőséget enged a jogszabály. Egy telek nem csak lakóépülettel hanem bármilyen más épülettel beépíthető, amelynél ugyanúgy szükség van víz és szennyvíz be és kivezetésre. Ennek tudatában nem javasolja szennyvíz közműfejlesztési hozzájárulás fizetési kötelezettsége alól történő mentesítését.
Gergely Béláné Pénzügyi és Városfejlesztési Bizottság elnök-helyettese: A javaslatot tárgyalta és egyhangúan nem javasolja mentesíteni a fizetési kötelezettség alól a kérelmezőt. Kéri a testületet, hogy ennek tükrében döntsön, a kérelem elutasítását Képviselő-testületnek elfogadásra javasolja.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot: 

19/2012.(II.09.) határozat:

/ Az 5123 Jászárokszállás, Nyár u. 3/a. szám (993 hrsz) alatti telek tulajdonosára kivetett szennyvíz közműfejlesztési hozzájárulás elengedésének elutasításáról /

Jászárokszállás Város Önkormányzatának Képviselő-testülete Ballagó Ferencné 5123 Jászárokszállás, Nyár u. 7/a. szám alatti lakos kérelmét elutasítja és az 5123 Jászárokszállás, Nyár u. 3/a. szám (993 hrsz) alatti telekkel kapcsolatosan fennálló közműfejlesztési hozzájárulás összegének elengedéséhez nem járul hozzá, mivel a telek építési telek, épülettel beépíthető, betartva az ide vonatkozó jogszabályokat.

Felelős: Pénzügyi Iroda (Adócsoport)

Határidő: értelemszerűen

Erről értesülnek: 1./ Ballagó Ferencné 5123 Jászárokszállás, Nyár u. 7/a.



    2./ Pénzügyi Iroda Adócsoportja



    3./ Műszaki Iroda



    4./ Irattár.

26. napirend: „Jászság Egészségéért” Alapítvány Alapító Okirata 
módosításának jóváhagyása
Dr. Gábris Emese jegyző: Jászárokszállás Város Önkormányzata a „Jászság Egészségéért” Alapítvány egyik alapítója. 2012. január 01. napján hatályba lépett az egyesülési jogról szóló új jogszabály, amelynek alapján szükséges felülvizsgálni az alapító okiratot. Módosították az összeférhetetlenségi szabályokat, illetve a kettős könyvvitelre és a beszámolóra vonatkozó szabályokat. Továbbá az alapítvány kuratóriumának egyik tagja, Dr. Tóth Tibor 2011. decemberében elhalálozott, ezért helyette új kuratóriumi tagot kellett kijelölni Dr. Csiki Zoltán személyében. Ennek az egységes szerkezetbe foglalt módosított alapító okiratnak az elfogadását kérik az alapítóktól.
Csomor János Oktatási, Sport és Ügyrendi Bizottság elnöke: A Bizottság tárgyalta és egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot:
 20/2012.(II.09.) határozat:

/ A „Jászság Egészségéért” Alapítvány Alapító Okirata módosításának elfogadásáról /

Jászárokszállás Város Önkormányzata a „Jászság Egészségéért” Alapítványnak a határozat mellékletét képező, 2012. január 10-én kelt, módosításokkal egységes szerkezetbe foglalt Alapító Okiratát elfogadja és jóváhagyja.

A Képviselő-testület felhatalmazza a Polgármestert az Alapító Okirat aláírására.

Határidő: azonnal

Felelős: polgármester.

Erről értesülnek: 1./ „Jászság Egészségéért” Alapítvány 5100 Jászberény, Szelei út 2.

 2./ Irattár.
27. napirend: Az MVH elleni per megszüntetése
Gergely Zoltán polgármester: Az Önkormányzat Mezőgazdasági és Vidékfejlesztési Hivatalnál támogatási kérelmet terjesztett elő a Strand termálmedencéjének felújítására, amelyre elutasító határozat született. Az indok, hogy a pályázati kiírás szerint 3 évente 200.000 eurót igényelhet, pályázhat, nyerhet egy Önkormányzat. Ebből nyert az önkormányzat a piachoz, és a fönnmaradó részt pályázták meg a strandhoz. A másik fél véleménye szerint túl lett lépve a 200.000 eurós keret, ezzel az Önkormányzat nem értett egyet, mert számításait újra ellenőrizte és azt megfelelőnek találta a kiírásnak. Az újabb fellebbezés sem hozott sikert. Az akkori Képviselő-testület úgy döntött, hogy él a jogorvoslat lehetőségével és bírósághoz fordul. A kitűzött tárgyalást elhalasztották az MHV azon kérésére, hogy nem tudtak felkészülni. A hosszú ideje tartó huza-vona után az ügy továbbra is áll. Mivel ez már egy 1,5 éves történet, azt javasolja, hogy kérjék a per megszüntetését.
Csomor János Oktatási, Sport és Ügyrendi Bizottság elnöke: A bizottság tárgyalta, megértette az indokokat, a határozati javaslatot egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Kérdés, vélemény nem volt. Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot:
21/2012.(II.09.) határozat:

/ Az MVH elleni per megszüntetéséről /

Jászárokszállás Város Önkormányzatának Képviselő-testülete a Strand termálmedencéjének felújítása tárgyában, a Nemzeti Diverzifikációs Program keretében igényelt támogatás elutasításáról rendelkező közigazgatási határozat bírósági felülvizsgálata miatt a Mezőgazdasági és Vidékfejlesztési Hivatal Központi Szerve ellen a Fővárosi Bíróságon a 17.K.30.521/2011. számon indított perben a per megszüntetését kéri.

A Képviselő-testület felhatalmazza Gergely Zoltán polgármestert a per megszüntetése iránt szükséges intézkedések megtételére.

Határidő: azonnal

Felelős: Gergely Zoltán polgármester

Erről értesülnek: 1./ Havasi Ügyvédi Iroda 1124 Budapest, Csörsz u. 43.



    2./ Műszaki Iroda Helyben


   
    3./ Irattár.

28. napirend: A REGIO-KOM Térségi Kommunális Szolgáltató Társulás

Társulási Megállapodásának módosítása
Dr. Gábris Emese jegyző: A REGIO-KOM Társulás Tanácsa 2012. január 27-én tartott ülést, amelyen módosította a Társulási Megállapodást. A módosításra azért került sor, mert a Társulás hulladékgazdálkodási projekt 2. fordulós pályázata támogatást nyert és a pályázat feltételei között szerepel a társulási megállapodás módosítása. Ennek megfelelően többek között szükséges a rendelkezések között szerepeltetni a hulladékgazdálkodási projekt útján megszerzett eszközöket és a felépített létesítményeket.  Ez irányba került módosításra a Társulási Megállapodás, amelyet az összes tagnak el kell fogadnia minősített többséggel.
Csomor János Oktatási, Sport és Ügyrendi Bizottság elnöke: A Bizottság tárgyalta, elfogadta az indokokat, a határozati javaslatot egyhangúan elfogadta, a Képviselő-testületnek elfogadásra javasolja.
Gergely Zoltán polgármester: Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot:
22/2012.(II.09.) határozat:

/ A REGIO-KOM Térségi Kommunális Szolgáltató Társulás módosítással egységes szerkezetbe foglalt Társulási Megállapodásának elfogadásáról /

Jászárokszállás Város Önkormányzata a helyi önkormányzatok társulásairól és együttműködéséről szóló 1997. évi CXXXV. törvény 4.§ (1) bekezdés b) pontjában foglalt felhatalmazás alapján a REGIO-KOM Térségi Kommunális Szolgáltató Társulásnak a módosításokkal egységes szerkezetbe foglalt Társulási Megállapodását a Társulási Tanács 2012. január 27. napján hozott 6/2012. (I.27.) számú határozatával jóváhagyott tartalommal - a mellékelt írásbeli előterjesztés szerint - elfogadja és jóváhagyja.

Az Önkormányzat felhatalmazza Dr. Knorr János ügyvéd Irodáját (5100 Jászberény, Dózsa Gy. út 31.) az egységes szerkezetbe foglalt Társulási Megállapodás Magyar Államkincstár Jász-Nagykun-Szolnok Megyei Területi Igazgatósága (5002 Szolnok, Liget út 6.) és a helyi önkormányzatok feletti törvényességi felügyeletet gyakorló szervezet felé történő benyújtására, és az eljárásban jogi képviselet ellátására.

A Képviselő-testület felhatalmazza a Polgármestert a Társulási Megállapodás aláírására.

Jelen határozat egy példányát kiadmányozni rendeli a REGIO-KOM Térségi Kommunális Szolgáltató Társulás részére.

Határidő: 2012. március 31.

Felelős: polgármester.

Erről értesülnek: 1./ REGIO-KOM Társulás 5100 Jászberény, Lehel vezér tér 18.

 2./ Dr. Knorr János ügyvéd Irodája 5100 Jászberény, Dózsa Gy. út 31.

 3./ Irattár.

29. napirend: A nagycsoportos óvodás gyermekek lisztérzékenység szűrésének támogatása
Dr. Olajos Gyula Képviselő: Jászárokszálláson még nem volt ilyen jellegű szűrés, ezért kezdeményezte ezt. Sikerült kedvezményes díjjal találni egy szervezetet, aki 2.500,- Ft/gyermek összegért végzi el a vizsgálatot. Ez kb. 80-90 főt érint. Külön kihangsúlyozta, hogy a lisztérzékenység korai felismerése nagyon fontos, hiszen csak a diétás étkezés biztosítja a lisztérzékeny gyermek teljes testi és lelki fejlődését. Örömmel fogadta, hogy mind az Önkormányzat, mind a képviselő társak a kezdeményezés mellé álltak és a tiszteletdíjból történő felajánlással biztosították ezt a lehetőséget. A jövőben is figyelni fogja az ilyen lehetőségű szűrővizsgálatokat a város és annak gyermekei érdekében.
Gergely Zoltán polgármester: A Képviselő-testület tagjai személyenként 15.000,-Ft-tal, a külsős bizottsági tagok pedig 5.000,-Ft-tal járulnak hozzá a nagycsoportos óvodás gyermekek szűrési költségeihez. Ha ez az összeg nem lesz elegendő az Önkormányzat ki fogja azt egészíteni.
Szavazásra bocsátotta a határozati javaslatot. Megállapította, hogy a Képviselő-testület egyhangúan elfogadta a javaslatot és megalkotta az alábbi határozatot:
23/2012.(II.09.) határozat:

/ A nagycsoportos óvodás gyermekek lisztérzékenység szűrésének támogatásáról /

Jászárokszállás Város Önkormányzatának Képviselő-testülete – a képviselők és a nem képviselő bizottsági tagok önkéntes felajánlása alapján – döntött arról, hogy a nagycsoportos óvodás gyermekek lisztérzékenység szűrésének támogatására a Képviselő-testület tagjai a 2012. február havi tiszteletdíjukból egyszeri alkalommal 15.000,-Ft/fő, a nem képviselő bizottsági tagok pedig 5.000,-Ft/fő támogatást biztosítanak.

A felajánlott összeget 2012. március 31-ig kell befizetni átutalással vagy a Polgármesteri Hivatal Pénztárában.

Határidő: 2012. március 31.

Felelős: Polgármester, Pénzügyi Iroda

Erről értesülnek: 1./ Képviselők

2./ Nem képviselő bizottsági tagok

3./ Védőnői Szolgálat

4./ Pénzügyi Iroda

 5./ Irattár.
Gergely Zoltán polgármester: Megállapítja, hogy a napirendi pontok végére értek. Megkérdezte, hogy van-e valakinek bejelentése, ami a nyílt üléshez tartozik. Megköszöni a részvételt és bezárja az ülést. 

Jegyzőkönyv lezárva: 2012. február 09. 19 óra 15 perckor
Kmf.

     Gergely Zoltán 





              Dr. Gábris Emese 
       polgármester        

